More than 99 percent of beds in Corona's private centers are vacant | કોરોનાના ખાનગી સેન્ટરોમાં 99 ટકાથી વધુ બેડ ખાલી - Divya Bhaskar\nMore Than 99 Percent Of Beds In Corona's Private Centers Are Vacant\nવિશેષ:કોરોનાના ખાનગી સેન્ટરોમાં 99 ટકાથી વધુ બેડ ખાલી\nનવો 1 કેસ નોંધાયો, 1 દર્દીનું મોત થયું, છેલ્લા એક સપ્તાહમાં 11 પોઝિટિવ કેસ\nભાવનગર શહેરમાં જિલ્લામાં કોરોનાની બીજી લહેર શાંત પડી ગઇ છે. જેનું કારણ એ કહી શકાય કે છેલ્લાં એક સપ્તાહમાં શહેર-જિલ્લામાં કુલ 11 પોઝિટિવ કેસ મળ્યા છે જ્યારે તેની સામે 43 દર્દીઓઓ કોરોનામુક્ત થયા છે. ભાવનગર શહેર અને જિલ્લામાં ગત સપ્તાહમાં સમગ્ર જિલ્લામાં કોરોના પોઝિટિવના કુલ 13 કેસ નોંધાયા હતા તે આ સપ્તાહે ઘટીને 11 થઇ ગયા છે. સરકારી અને ખાનગી હોસ્પિટલોમાં દર્દીઓનું ભારણ પણ નોંધપાત્ર પ્રમાણમાં ઘટ્યું છે.\nગત તા.5 મેના રોજ સમગ્ર જિલ્લામાં કોરોનામાંથી સાજા થવાનો રિકવરી રેઇટ ઘટીને 69 ટકા થઇ ગયો હતો તે દોઢ માસમાં 29.53 ટકા જેટલો વધીને 98.53 ટકા થઇ ગયો છે. જ્યારે શહેર-જિલ્લામાં ખાનગી કોવિડ સેન્ટરોમાં કુલ 1274 બેડ પૈકી માત્ર7જ બેડ ભરાયેલા હોય 99.5 ટકા બેડ ખાલી છે. જ્યારે સરકારી સર ટી. હોસ્પિટલમાં કુલ 827 પૈકી 28 બેડ ભરેલા છે. 733 બેડ ખાલી છે. આજે છેલ્લાં 24 કલાકમાં શહેરમાં એક નવો કેસ નોંધાયો જ્યારે ગ્રામ્ય કક્ષાએ એક પણ પોઝિટિવ કેસ નથી નોંધાયો જ્યારે ગ્રામ્ય કક્ષાએ એક મોત નોંધાયું છે.\nઆથી આજ સુધીમાં કુલ મોતનો આંક 296 થઇ ગયો છે. સમગ્ર જિલ્લામાં આજ સુધીમાં 21,400 પોઝિટિવ કેસ નોંધાયા તે પૈકી 21,085 દર્દીઓ સાજા થઇ જતા જિલ્લા કક્ષાએ કોરોનામાંથી સાજા થવાનો રિકવરી રેઇટ વધીને 98.53 ટકા થઇ ગયો છે. હવે આ સપ્તાહમાં બે દિવસ એવા આવ્યાં જ્યારે સમગ્ર શહેર-જિલ્લામાં એક પણ નવો કેસ મળ્યો ન હતો. ભાવનગર શહેરમાં આજે3પુરૂષ દર્દીઓ કોરોનામુક્ત થયા જ્યારે ગ્રામ્ય કક્ષાએ આજે એક નવો કેસ નોંધાયો તેમજ એક દર્દીનું મોત થયું. શહેરમાં હાલ 11 અને ગ્રામ્ય કક્ષાએ7મળીને કુલ 18 દર્દીઓ હાલ કોરોનાની સારવાર લઇ રહ્યાં છે.\nશહેર કક્ષાએ રિકવરી રેઇટ 98.78 ટકા\nભાવનગર શહેરમાં રિકવરી રેઈટ હવે ખૂબજ વધવા લાગ્યો છે. શહેર કક્ષાએ આજ સુધીમાં કોરોના પોઝિટિવના કુલ કેસ 13,988 નોંધાયા છે અને તેની સામે આજ સુધીમાં કુલ 13,817 દર્દીઓ કોરોનાનો\nશહેર કક્ષાએ રિકવરી રેઇટ વધીને 98.78 ટકા થયો છે. જે સારા સમાચાર છે.\nદોઢ માસમાં 4483 એક્ટિવ દર્દી ઘટ્યા\nગત તા.5મી મેના રોજ સમગ્ર ભાવનગર જિલ્લામાં કોરોનાના એક્ટિવ દર્દીની સંખ્યા 4501 થઇ ગયેલી તે આજે ઘટીને 18 થઇ જતા દોઢેક માસમાં એક્ટિવ દર્દીની સંખ્યા 4483 ઘટી ગઇ છે. આને કારણે ભાવનગર જિલ્લામાં શરૂ થયેલા કોવિડ સેન્ટરો હવે ખાલી ખમ થઈ ગયા છે.


ભાજપના મહિલા નેતા ડો.આશાબેન પટેલને મળતા આવકારથી તકસાધુઓના ‘પેટમાં તેલ રેડાયું ? જાણો હકીકત – Morning News Focus\nભાજપના મહિલા નેતા ડો.આશાબેન પટેલને મળતા આવકારથી તકસાધુઓના ‘પેટમાં તેલ રેડાયું ? જાણો હકીકત\nમોર્નિંગ ન્યુઝ ફોક્સ (સુના સો ચુના) : ઊંઝા ભાજપના ચાણક્ય બનેલા ડો. આશાબેન પટેલ ના નેતૃત્વમાં ઉંઝા તાલુકા પંચાયત અને નગરપાલિકા પડદા પાછળ ભાજપ હસ્તક બની ચૂકી છે. એટલું જ નહીં પરંતુ ભાજપ દિવસે-દિવસે મજબૂત બનતી જાય છે. ત્યારે કેટલાક તકસાધુઓ પોતાના વ્યક્તિગત સ્વાર્થ માટે ખોટા ખોટા ગતકડા ઊભા કરીને આશાબેનને બદનામ કરવાનો પ્રયાસ કરી રહ્યા છે. ત્યારે એમ કહેવાય છે કે એક મહિલાની પ્રગતિને જોઈને વ્યક્તિગત સ્વાર્થ સાધનારા આ તક સાધુઓના પેટમાં તેલ રેડાયું છે.\nમળતી વિગતો અનુસાર ઊંઝા વિધાનસભાની પેટાચૂંટણીમાં ભાજપ તરફથી ડો. આશાબેન ને ટિકિટ મળશે એ નિશ્ચિત છે. આશાબેન એક સક્ષમ નેતા તરીકે ઊભરી આવ્યા છે. કુશળ કામગીરી, વ્યક્તિ સાથેનો લગાવ, મતદારો સાથે નો સંવાદ તેમજ મિલનસાર સ્વભાવને કારણે આશાબેન ની લોકપ્રિયતા દિવસે દિવસે વધી રહી છે. ત્યારે ઊંઝામાં કેટલાક વ્યક્તિગત સ્વાર્થ સાધનારા તકસાધુઓ એ આશાબેનને ટિકિટ નહીં આપવા માટે અર્થહીન રજૂઆતો કરી છે.\nખોટી રજૂઆતો કરીને પક્ષનું વાતાવરણ ડહોળવાનો પ્રયાસ કરનાર આવા તકસાધુ, વ્યક્તિગત સ્વાર્થ સાધનારાઓ સામે ભાજપ પણ આગામી સમયમાં શિસ્તનો કોરડો ઉગામી શકે છે. રાજનીતિમાં દરેકને આગળ વધવાનો અને પોતાના કૌશલ્યને પ્રગટ કરવાનો સૌ કોઇને અધિકાર છે. હાલમાં આશાબેન ભાજપમાં ભળતા ની સાથે જ વિધાનસભા વિસ્તારના જે પ્રશ્નો હતા તે તમામ પ્રશ્નોનું સમાધાન કરી નાખ્યું છે, તેમજ અનેક વિકાસના કાર્યો માટે જરૂરી ગ્રાન્ટો પાસ કરાવી છે એટલું જ નહીં જાણવા મળતી વિગતો મુજબ ઊંઝા વિધાનસભામાં આવતા ગામડાઓ અને વડનગર વિધાનસભામાં આવતા ગામડાઓમાંથી આશાબેન ને ખૂબ જ સારો પ્રતિસાદ મળી રહ્યો છે.\nવડનગર એ પ્રધાનમંત્રી નરેન્દ્ર ભાઈ મોદીનું વતન છે જે ઊંઝા વિધાનસભા વિસ્તારમાં આવે છે. ત્યારે ડો. આશાબેન નો વડનગરના મતદારો પર સારો પ્રભાવ છે તેમજ વડનગરના મતદારો તરફથી પણ આશાબેનને સારો પ્રતિસાદ મળી રહ્યો છે. કોઈ એક જ સમાજ નહીં પરંતુ બધા જ સમાજને સાથે લઇ ચાલનારા આશાબેન થી મતદારો ખુશ છે ત્યારે કેટલાક અસંતુષ્ટોએ એક મહિલાની કારકિર્દી ને આગળ વધતી અટકાવવા માટે જે નિરર્થક પ્રયાસો કર્યા છે તેની મતદારો ખૂબ જ નિંદા કરી રહ્યા છે. આવનાર સમયમાં આશાબેનને મતદારો વિજયી બનાવશે એ નિશ્ચિત છે.\nબનાસકાંઠામાં નેતાની અશ્લીલ સીડી નું ભૂત ધુણ્યું ? સીડી ક્યા નેતાની એ અંગે શરૂ થઇ અટકળો ! જાણો\nજામનગરમાં ધૂળેટી રમવા પહોંચેલા હાર્દિક સામે લોકોએ મોદી મોદીના નારા લગાવ્યા, રિવાબા એ શુ કર્યું? જાણો


મનરેગા કૌભાંડ કેસમાં IAS પૂજા સિંઘલની ધરપકડ: કાલે9બાદ આજે7કલાક થઈ પૂછપરછ - News Magazine\nનવી દિલ્હી, તા. 11 એપ્રિલ, બુધવાર મનરેગા કૌભાંડ, પોતાની આવક કરતા વધુ સંપત્તિ અને ભ્રષ્ટાચારના ગંભીર આરોપોનો સામનો કરી રહેલા ઝારખંડના ખાણ અને ઉદ્યોગ સચિવ પૂજા સિંઘલની ED દ્વારા ધરપકડ કરવામાં આવી છે. જો કે, અગાઉ EDએ પૂજા સિંઘલને કોઈપણ સંજોગોમાં રાંચી ન છોડવાનો નિર્દેશ આપ્યો હતો.ED એ કરી9કલાક પૂછપરછEDની ટીમે મંગળવારે પૂજા સિંઘલની9કલાકની લાંબી પૂછપરછ કરી હતી અને આજે બુધવારે7કલાક સુધી લાંબી પૂછપરછ કર્યા બાદ ધરપકડ કરી હતી. મંગળવારે9કલાકની પૂછપરછ બાદ EDના અધિકારીઓએ તેને પરવાનગી વિના રાંચી ન છોડવા પણ નિર્દેશ આપ્યો હતો. બીજી તરફ EDની ટીમે ફરી એકવાર પૂજા સિંઘલ અને તેના પતિ અભિષેક ઝાને પૂછપરછ માટે રાંચીની ED ઓફિસમાં બોલાવ્યા હતા. આ પૂછપરછ બાદ પૂજા સિંઘલની ધરપકડ કરવામાં આવી છે.શું છે આ સંમગ્ર ઘટના?આ દરોડા વર્ષ ૨૦૦૮ થી ૨૦૧૧ દરમિયાન ખુંતિ જિલ્લામાં મનરેગાના ફંડમાંથી ૧૮ કરોડ રૃપિયાની ઉચાપત સાથે સંકળાયેલ મની લોન્ડરિંગની તપાસ હેઠળ પાડવામાં આવ્યા છે. આ દરોડા દરમિયાન કુલ ૨૫ કરોડ રૃપિયા જપ્ત કરવામાં આવ્યા છે. રાંચી સ્થિત ચાર્ટડ એકાઉન્ટન્ટની ઓફિસમાંથી ૧૭ કરોડ રૃપિયા રોકડા જપ્ત કરવામાં આવ્યા છે. જપ્ત કરાયેલ રોકડ રકમ ગણવા માટે ઇડીના અધિકારીઓને ચલણી નોટો ગણવાના મશીન મંગાવવામાીં પડયા હતાં. રોકડ ચલણી નોટોનું પ્રમાણ એટલું વધારે હતું કે નોટો ગણવાના મશીન પણ ગરમ થઇ ગયા હતાં. રાંચીના અન્ય સ્થળોએથી પણ રોકડ રકમ જપ્ત કરવામાં આવી હતી. ઇડીના અધિકારીઓના જણાવ્યા અનુસાર પ્રિવેન્શન ઓફ મની લોન્ડરિંગ એક્ટ હેઠળ ઝારખંડ, બિહાર, પશ્ચિમ બંગાળ, દિલ્હી, પંજાબ અને અન્ય કેટલાક રાજ્યોમાં કુલ ૧૮ પરિસરોમાં દરોડા પાડવામાં આવ્યા છે. આ પણ વાંચો: દિલ્હીની વાત : પૂજા સિંઘલ પાસે 300 કરોડની સંપત્તિઆઇએએસ અધિકારી અને ઝારખંડ સરકારના ડિપાર્ટમેન્ટ ઓફ માઇન્સ અને જીઓલોજી વિભાગના સેક્રેટરીના ઝારખંડના પાટનગરમાં આવેલા પરિસરોમાં પણ દરોડા પાડવામાં આવ્યા હતાં. સિંઘલ વર્ષ ૨૦૦૦ની બેન્ચના આઇએએસ અધિકારી છે અને અગાઉ તેમની ખુંતિ જિલ્લામાં ડેપ્યુટી કમિશનર તરીકે નિમણૂક કરવામાં આવી હતી. રાંચીમાં આ સંદર્ભમાં એક હોસ્પિટલમાં પણ દરોડા પાડવામાં આવ્યા છે. આ દરોડા દરમિયાન ઇડીના અધિકારીઓ સાથે સીઆરપીએફની ટીમ પણ હતી.\nનવી દિલ્હી, તા. 11 એપ્રિલ, બુધવાર\nમનરેગા કૌભાંડ, પોતાની આવક કરતા વધુ સંપત્તિ અને ભ્રષ્ટાચારના ગંભીર આરોપોનો સામનો કરી રહેલા ઝારખંડના ખાણ અને ઉદ્યોગ સચિવ પૂજા સિંઘલની ED દ્વારા ધરપકડ કરવામાં આવી છે. જો કે, અગાઉ EDએ પૂજા સિંઘલને કોઈપણ સંજોગોમાં રાંચી ન છોડવાનો નિર્દેશ આપ્યો હતો.\nED એ કરી9કલાક પૂછપરછ\nEDની ટીમે મંગળવારે પૂજા સિંઘલની9કલાકની લાંબી પૂછપરછ કરી હતી અને આજે બુધવારે7કલાક સુધી લાંબી પૂછપરછ કર્યા બાદ ધરપકડ કરી હતી. મંગળવારે9કલાકની પૂછપરછ બાદ EDના અધિકારીઓએ તેને પરવાનગી વિના રાંચી ન છોડવા પણ નિર્દેશ આપ્યો હતો.\nબીજી તરફ EDની ટીમે ફરી એકવાર પૂજા સિંઘલ અને તેના પતિ અભિષેક ઝાને પૂછપરછ માટે રાંચીની ED ઓફિસમાં બોલાવ્યા હતા. આ પૂછપરછ બાદ પૂજા સિંઘલની ધરપકડ કરવામાં આવી છે.\nશું છે આ સંમગ્ર ઘટના?\nઆ દરોડા વર્ષ ૨૦૦૮ થી ૨૦૧૧ દરમિયાન ખુંતિ જિલ્લામાં મનરેગાના ફંડમાંથી ૧૮ કરોડ રૃપિયાની ઉચાપત સાથે સંકળાયેલ મની લોન્ડરિંગની તપાસ હેઠળ પાડવામાં આવ્યા છે.\nઆ દરોડા દરમિયાન કુલ ૨૫ કરોડ રૃપિયા જપ્ત કરવામાં આવ્યા છે. રાંચી સ્થિત ચાર્ટડ એકાઉન્ટન્ટની ઓફિસમાંથી ૧૭ કરોડ રૃપિયા રોકડા જપ્ત કરવામાં આવ્યા છે. જપ્ત કરાયેલ રોકડ રકમ ગણવા માટે ઇડીના અધિકારીઓને ચલણી નોટો ગણવાના મશીન મંગાવવામાીં પડયા હતાં. રોકડ ચલણી નોટોનું પ્રમાણ એટલું વધારે હતું કે નોટો ગણવાના મશીન પણ ગરમ થઇ ગયા હતાં.\nઆ પણ વાંચો: દિલ્હીની વાત : પૂજા સિંઘલ પાસે 300 કરોડની સંપત્તિ\nઆઇએએસ અધિકારી અને ઝારખંડ સરકારના ડિપાર્ટમેન્ટ ઓફ માઇન્સ અને જીઓલોજી વિભાગના સેક્રેટરીના ઝારખંડના પાટનગરમાં આવેલા પરિસરોમાં પણ દરોડા પાડવામાં આવ્યા હતાં.\nસિંઘલ વર્ષ ૨૦૦૦ની બેન્ચના આઇએએસ અધિકારી છે અને અગાઉ તેમની ખુંતિ જિલ્લામાં ડેપ્યુટી કમિશનર તરીકે નિમણૂક કરવામાં આવી હતી. રાંચીમાં આ સંદર્ભમાં એક હોસ્પિટલમાં પણ દરોડા પાડવામાં આવ્યા છે. આ દરોડા દરમિયાન ઇડીના અધિકારીઓ સાથે સીઆરપીએફની ટીમ પણ હતી.\nકોઇપણરીતે, પગપાળાપણ ખાર્કીવ શહેર ખાલી કરવા ભારતીયોને સૂચના\nદેશમાં ઓમિક્રોન વેરિએન્ટના હવે 220 કેસ, કેન્દ્ર સરકારે...\nઉત્તરાખંડ-હિમાચલમાં ભારે બરફવર્ષા, બદરીનાથ ધામ આઠ ફૂટ બરફમાં...\nadmin Feb 6, 2022017


નિર્ભયાના ૪ દોષિતોને ફાંસી પર લટકાવી પવન જલ્લાદે તોડ્‌યો પોતાના દાદાનો રેકોર્ડ - Western Times News\nનિર્ભયાના ૪ દોષિતોને ફાંસી પર લટકાવી પવન જલ્લાદે તોડ્‌યો પોતાના દાદાનો રેકોર્ડ\nમેરઠ: નિર્ભયા કેસના ચાર દોષિતોને ફાંસી પર લટકાવીને મેરઠના પવન જલ્લાદએ પોતાના દાદા કાલૂરામનો રેકોર્ડ તોડી દીધો છે. મૂળે, કાલૂરામે એક સાથે બે દોષિતોને ફાંસી આપી હતી, બીજી તરફ હવે પવને એક સાથે ચાર દોષિતોને ફાંસી પર લટકાવી દેવામાં આવ્યા છે. નોંધનીય છે કે, મેરઠના રહેવાસી પવનની ચાર પેઢીઓ ફાંસી આપવાનું કામ કરે છે. પવનના પરદાદા લક્ષ્મણ રામ અંગ્રેજ સરકારના સમયમાં પરિવારના પહેલા જલ્લાદ બન્યા હતા.\nત્યારબાદ લક્ષ્મણ રામના દીકરા અને પવનના દાદા કાલૂરામે જવાબદારી સંભાળી. દિલ્હીના જીસસ મેરી કાલેજની સ્ટુડન્ટ્‌સ ગીતા ચોપડા અને તેમના ભાઈ સંજય ચોપડાની હત્યા કરનારા કુખ્યાત અપરાધી રંગા-બિલ્લાને કાલૂરામે ફાંસી પર લટકાવ્યા હતા. આ પહેલીવાર હતું જ્યારે બે લોકોને એક સાથે ફાંસી આપવામાં આવી હતી. ત્યારબાદ કાલૂરામે પૂર્વ વડાંપ્રધાન ઈન્દિરા ગાંધીની હત્યા કરનારા સતવંત સિંહ અને કાવતરું રચનારા કેહર સિંહને પણ ફાંસી પર ચડાવ્યા.\nત્યારબાદ કાલૂરામે આ કામ દીકરા મમ્મૂ સિંહને સોંપી દીધી. મમ્મૂએ છેલ્લી વાર વર્ષ ૧૯૯૭માં જબલપુરના કાંતા પ્રસાદ તિવારીને ફાંસી આપી હતી. ત્યારબાદ તેમનું મોત થયું. મમ્મૂના મોત પહેલા જ દાદા કાલૂરામે પોતાના પૌત્ર પવનને જલ્લાદ બનવા માટે તાલીમ આપી હતી. પવને જણાવ્યું કે, ફાંસી આ૫વાની કળા તેઓએ પોતાના દાદા પાસેથી શીખી. તેમની સાથે તેઓ પહેલીવાર આગ્રા જેલ ગયા હતા. આ ૧૯૯૮ની વાત છે. તે સમયે દાદા કાલૂરામે દુષ્કર્મના દોષી જુમ્મનને ફાંસી પર લટકાવ્યો હતો\nPrevious નિર્ભયાના ચારેય બળાત્કારીઓને ફાંસી અપાઈ\nNext મહારાષ્ટ્ર સરકારનો મોટો નિર્ણય: ચાર શહેરોમાં ઑફિસ- દુકાનો બંધ કરવાનો આદેશ


ગઝલ – Page3– Stop.co.in\nકરે કોઈ જીત ની ચર્ચા ,કરે કોઈ હાર ની ચર્ચા રમત તો થઇ પૂરી બાકી રહી બેકારની ચર્ચા. ભૂખે મરતાઓને કહી દો , જરા થોભે ને રાહ જોવે – હજુ ચાલે છે એ પ્રશ્નો ઉપર સરકારની ચર્ચા ! હતો, જે ભાર માથા પર એ નો’તું થાક નું કારણ- ગયા થાકી હકીકત માં કરી એ ભારની […]\nPosted byMaya Raichura November 23, 2016 November 30, 2016 Posted inગઝલLeaveacomment on ચર્ચા\nહ્રદય તૂટી ગયું છે પણ હ્રદય-ધબકાર બાકી છે, ભલે થઈ વારતા પૂરી પરંતુ સાર બાકી છે. તમે છેડી તો જુઓ સહેજ મુજ ખંડિત હ્રદય-વીણા, તૂટેલા તાર માંહે પણ કંઈ ઝણકાર બાકી છે. ગમે ત્યારે જીવનમાં નવજીવન લાવી શકું છું હું, હજુ તો લોહીમાં મારા જીવન-ધબકાર બાકી છે. મહત્તા છે જીવનને સંકટોથી પાર કરવામાં, ભલે તોફાન […]\nPosted byMaya Raichura November 7, 2016 November 7, 2016 Posted inગઝલLeaveacomment on હ્રદય તૂટી ગયું છે પણ હ્રદય ધબકાર બાકી છે -અમૃત ઘાયલ\nઆ વરસાદીયા વાતાવરણ ની ભીનાશ સાથે આજે શ્રી અનીલ ભાઈ ચાવડા ની આ ગઝલ એફ.બી ઉપર વાંચી ને આપ સૌ સાથે શેર કરવાનું મન થઇ ગયું .આશા છે આપ સૌ ને પણ જરૂર ગમશે . પ્રેમના અનુવાદમાં, તું ચાલને વરસાદમાં. કોઇ પણ સંવાદમાં, તું ચાલને વરસાદમાં. આગવી ભીનાશ લઇ ને લઇ પલળવું આગવું, આગવા અવસાદમાં, […]\nPosted byMaya Raichura September 25, 2016 September 25, 2016 Posted inગઝલLeaveacomment on પ્રેમ ના અનુવાદ માં તું ચાલ ને વરસાદ માં – અનીલ ચાવડા\nભૂલ કરી બેઠા\nઅમે ધુમાડા ને બાથ માં ભરવા ની ભૂલ કરી બેઠા , સ્વૈરવિહારી, મુક્ત ગગન ના પંખી ને પિંજર માં કેદ કરવાની ભૂલ કરી બેઠા , ન રહ્યું ભાન અમને પરાયા કે પોતીકા નું , અમે સૌ ને પોતાના માનવા ની ભૂલ કરી બેઠા, સજા જે આપો એ મંજુર છે અમને , અમે રણ માં વરસવા […]\nPosted byMaya Raichura September 12, 2016 Posted inગઝલ1 Comment on ભૂલ કરી બેઠા\nફૂલ બનીશ તો કચડાઈ જઈશ\nમને મળેલો એક સરસ વોટ્સેપ મેસેજ આપ સૌ સાથે શેર કરું છું . ફૂલ બનીશ તો કચડાઈ જઈશ ,કાંટો બનીશ તો બળી જઈશ , તો લાવ ને ફોરમ જ બની જાઉં ,ચારેકોર મહેકાઈ તો જઈશ . ઢોલક બનીશ તો પીટાઈ જઈશ ,હાર્મોનિયમ બનીશ તો બજાઈ જઈશ , તો લાવ ને સૂર જ બની જાઉં ,સૌ […]\nPosted byMaya Raichura January 28, 2016 Posted inગઝલLeaveacomment on ફૂલ બનીશ તો કચડાઈ જઈશ\nએફ.બી ઉપર વાંચેલી સુંદર ગઝલ. કહ્યું કોણે કે તારી પરવા કરું છું? હું બસ તારા સુખની તમન્ના કરું છું. તને હું સ્મરું છું ને ભૂલ્યા કરું છું, હું જીવતરના બે છેડા સરખા કરું છું. આ સમજણ, આ વળગણ, આ દર્પણ યા કંઇ પણ, અકારણ–સકારણ હું તડપ્યા કરું છું. મને પામવા તું પરીક્ષા કરે છે, તને […]\nPosted byMaya Raichura December 1, 2015 December 1, 2015 Posted inગઝલLeaveacomment on કહ્યું કોણે કે તારી પરવા કરું છું ?\nઆજે એફ .બી ઉપર એક સુંદર ગઝલ શ્રી ખલીલ ધન તેજવી રચિત વાંચી.મને બહુ ગમી એટલે આપ સૌ સાથે શેર કરું છું .આશા છે આપ સૌ ને પણ ગમશે . અમે અમારી રીત પ્રમાણે રાતોને અજવાળી છે, તમે ઘરે દિવો સળગાવ્યો, અમે જાતને બાળી છે. વાર તહેવારે જિદે ચડતી ઇચ્છાઓ પંપાળી છે, મનમાં ભિતર હોળી […]\nPosted byMaya Raichura November 12, 2015 Posted inગઝલLeaveacomment on અમે અમારી રીત પ્રમાણે રાતો ને અજવાળી છે\nઆજે મને વોટ્સ અપ પર એક સુંદર ગઝલ મારી એક મિત્ર એ મોકલી છે જે આપ સૌ વાચક મિત્રો સાથે આ મસ્ત મસ્ત ગઝલ શેર કરું છું .ગઝલકાર નું નામ ? વહાલ વરસાવતું એકાદ સગપણ મળી આવે લીમડા ના વૃક્ષ માં ક્યાંક ગળપણ મળી આવે ચીંથરેહાલ નોટ નો શું ભરોસો ફાટી પણ જાય પરચુરણ ને […]\nPosted byMaya Raichura October 18, 2015 Posted inગઝલLeaveacomment on વહાલ વરસાવતું એકાદ સગપણ મળી આવે\nશ્રી મનહર ઉધાસ ની ગાયેલી અને શ્રી દિલીપ રાવલ ની આ એક સુંદર અભિવ્યક્તિ .ચાલો સાથે મળી ને સાંભળીએ .\nPosted byMaya Raichura June 16, 2015 June 16, 2015 Posted inગઝલLeaveacomment on હવે કહું છું જરા ભીંજાવને\nયાદ હજુ તાજી છે .\nતારી દરેક યાદ દિલમાં હજુ તાજી છે, તું નથી જીવનમાં પણ તારી આસ હજુ બાકી છે. તારી યાદ આવતા જ આંખમાં આંસુ આવી જાય છે, એ આંસુ તો પી લીધું પણ પ્યાસ હજુ બાકી છે. ક્યાંક મળી જઈસુ તો શું કહીશ એ ખબર નથી, છતાંય વાત કરવાનો પ્રયાસ હજુ બાકી છે. આખો મળી, દિલ મળ્યા, […]\nPosted byMaya Raichura February 15, 2015 Posted inગઝલLeaveacomment on યાદ હજુ તાજી છે .


કેન્દ્ર સરકારે તાત્કાલિક અસરથી રેફ્રિજરન્ટ્સ અને એસીના આયાત પર લગાવ્યો પ્રતિબંધ | Avadhtimes\nHome રાષ્ટ્રીય કેન્દ્ર સરકારે તાત્કાલિક અસરથી રેફ્રિજરન્ટ્સ અને એસીના આયાત પર લગાવ્યો પ્રતિબંધ\nકેન્દ્ર સરકારે તાત્કાલિક અસરથી રેફ્રિજરન્ટ્સ અને એસીના આયાત પર લગાવ્યો પ્રતિબંધ\nસ્થાનિક મેન્યૂફેક્ચિંરગને પ્રોત્સાહન આપવા\nકેન્દ્ર સરકારે તાત્કાલિક અસરથી રેફ્રિજરન્ટ્સની સાથે એર કન્ડીશનરના આયાત પ્રતિબંધ લગાવી દીધો છે. તેના માટે અધિસૂચના જાહેર કરી દેવામાં આવી છે. સ્થાનિક મેન્યૂફેક્ચિંરગને પ્રોત્સાહન આપવા અને બિનજરૂરી સામાનના આયાતમાં ઘટાડો લાવવાના ઈરાદાથી આ પગલાં ભર્યા છે. વિદેશી વેપાર મહાનિદેશાલયએ એક અધિસૂચનામાં કહૃાું કે, રેફ્રિજરન્ટ્સની સાથે એર કન્ડીશનરના આયાતને લઈ નીતિ સંશોધિત કરવામાં આવી છે. તે મુજબ તેને મુક્ત શ્રેણીમાંથી હટાવીને પ્રતિબંધાત્મક યાદીમાં મૂકવામાં આવ્યું છે. સરકાર સ્થાનિક મેન્યૂફેક્ચિંરગને પ્રોત્સાહન આપવા અને બિનજરૂરી સામાનોના આયાતમાં ઘટાડો લાવવા માટે પગલાં ભરી રહી છે.\nઆ પહેલા જૂન મહિનામાં સરકારે કાર, બસ અને મોટરસાઇકલમાં ઉપયોગમાં લેવાતા ન્યૂમેટિક ટાયરના આયાત પર પ્રતિબંધ લગાવી દીધો હતો. હવે આલ્કોહોલ બેઝ્ડ હેન્ડ સેનિટાઇઝરની નિકાસ કરી શકાશે. કોરોના મહામારીમાં ભારત સહિત સમગ્ર દુનિયામાં હેન્ડ સેનિટાઇઝરની માંગમાં ઘણો વધારો જોવા મળી રહૃાો છે. બીજી તરફ ભારતીય સેનિટાઇઝર કંપનીઓ પોતાની પ્રોડક્ટ દુનિયાના બજારોમાં વેચવા માંગે છે.\nઆ બાબતોને ધ્યાને લઈ કેન્દ્ર સરકારે આ અગત્યનો નિર્ણય લીધો છે. આ પહેલા ભારતમાં કોરોના વાયરસના વધતા કેસોને જોતાં કેન્દ્ર સરકારે તેના નિકાસ પર પ્રતિબંધ લગાવી દીધો હતો. પરંતુ ડિમાનડથી વધુ ઉત્પાદન થવાની સ્થિતિમાં આવતાં જ કેન્દ્ર સરકારે આ નિયમોમાં છૂટ આપવાનો નિર્ણય લીધો છે. વાણિજ્ય અને ઉદ્યોગ મંત્રાલયે પોતાના ૧ જૂન ૨૦૨૦ના નોટિફિકેશનમાં સંશોધન કરતાં નિર્ણય લીધો છે કે ડિસ્પેન્સર પંપની સાથે કન્ટેનરમાં આલ્કોહોલ આધારિત હેન્ડ સેનિટાઇઝરનો નિકાસ કરી શકાશે. ગુરૂવારે જાહેર કરવામાં આવેલા નોટિફિકેશનમાં કહેવામાં આવ્યું છે કે આ સંશોધન તાત્કાલિક પ્રભાવથી લાગુ થશે.


મધરાતથી રાજકોટમાં મેઘરાજા મનમુકીને વરસી રહ્યાં છે.....જુઓ દ્રશ્યો - Abtak Media\nHome Gujarat News મધરાતથી રાજકોટમાં મેઘરાજા મનમુકીને વરસી રહ્યાં છે…..જુઓ દ્રશ્યો\nમધરાતથી રાજકોટમાં મેઘરાજા મનમુકીને વરસી રહ્યાં છે…..જુઓ દ્રશ્યો\nસવારે7વાગે પુરા થતાં છેલ્લા 24 કલાક દરમિયાન શહેરમાં7ઈંચ જેટલો વરસાદ પડ્યા બાદ સવારે4કલાકમાં સાંબેલાધારે3ઈંચ ખાબક્યો: વાતાવરણ એકરસ, સુપડાધારે હેત વરસાવતા વરૂણદેવ: નીચાણવાળા વિસ્તારમાં ગોઠણડુબ પાણી ભરાયા, અમીન માર્ગ પર વરસાદી પાણીમાં ફોર વ્હીલ ફસાતા ફાયર બ્રિગેડ શાખા દ્વારા રેસ્ક્યુ કરાયું\nમેયર ડો.પ્રદિપ ડવ સવારથી ફિલ્ડમાં: વોર્ડ નં.12માં ગોકુલપાર્ક મેઈન રોડ પર પાણી ભરાવાના કારણે જેસીબીથી દિવાલ તોડવી પડી: સ્ટેન્ડિંગ કમીટી ચેરમેન પુષ્કર પટેલ અને નીતિન ભારદ્વાજે કંટ્રોલરૂમનો હવાલો સંભાળ્યો, નીચાણવાળા વિસ્તારમાં સતત તંત્રની નજર: જળાશયોમાં પાણીની ધોધમાર આવક\nગઈકાલે દિવસ દરમિયાન ધીમીધારે હેત વરસાવ્યા બાદ મધરાતથી રાજકોટમાં મેઘરાજા મનમુકીને વરસી રહ્યાં છે. મધરાતથી શહેરમાં એકધારો વરસાદ વરસી રહ્યો હોવાના કારણે સર્વત્ર પાણી-પાણી થઈ ગયું છે. નીચાણવાળા વિસ્તારમાં ગોઠણડુબ પાણી ભરાયા છે. એકધારો વરસાદ વરસી રહ્યો હોવાના કારણે રાજમાર્ગો પર જાણે સ્વયંભુ સંચારબંધી લાદી દેવામાં આવી હોય તેવું લાગી રહ્યું છે.\n150 ફૂટ રીંગ રોડ પર કેળસમા પાણી ભરાવાના કારણે સ્થિતિ કફોડી બની જવા પામી હતી. આજે સવારે પુરા થતાં છેલ્લા 24 કલાક દરમિયાન શહેરમાં7ઈંચ જેટલો વરસાદ વરસી ગયા બાદ સવારે2કલાકમાં સાંબેલાધારે3ઈંચ વરસાદ પડતા જળબંબાકાર થઈ જવા પામ્યું છે. આ લખાય રહ્યું છે ત્યારે પણ વાતાવરણ એકરસ છે અને ધોધમાર વરસી રહ્યો છે.\nભારે વરસાદના કારણે શહેરમાં શાળા-કોલેજોમાં રજા જાહેર કરી દેવામાં આવી છે. મેયર ડો.પ્રદિપ ડવ સવારથી ફિલ્ડમાં ઉતર્યા છે જ્યારે સ્ટે.કમીટીના ચેરમેન પુષ્કરભાઈ પટેલ અને નીતિન ભારદ્વાજે જ્યુબેલી સ્થિત કંટ્રોલરૂમનો કબજો સંભાળી લીધો છે. નીચાણવાળા વિસ્તારમાં પાણી ભરાય તો લોકોનું સમયસર સ્થળાંતર કરવા માટે તંત્ર સજ્જ થઈ ગયું છે. નદીના પટમાં લોકોને અવર-જવર ન કરવા પણ સુચના આપી દેવામાં આવી છે.\nગઈકાલે સવારથી રાજકોટમાં મેઘાવી માહોલ જામ્યો હતો. મધરાતે વીજળીના ડરામણા કડાકા-ભડાકા વચ્ચે વરસાદ તૂટી પડ્યો છે. આજે સવારે પુરા થતાં છેલ્લા 24 કલાક દરમિયાન શહેરના વેસ્ટ ઝોન વિસ્તારમાં 173 મીમી, સેન્ટ્રલ ઝોન વિસ્તારમાં 94 મીમી અને ઈસ્ટ ઝોન વિસ્તારમાં 88 મીમી વરસાદ વરસી ગયો હતો.\nસવારે થોડીવાર માટે મેઘરાજાએ વિરામ લીધા બાદ ફરી સાંબેલાધારે વરસવાનું શરૂ ર્ક્યું હતું. સવારે7થી 10 એમ3કલાકના સમયગાળામાં સેન્ટ્રલ ઝોનમાં 71 મીમી, વેસ્ટ ઝોનમાં 61 મીમી અને ઈસ્ટ ઝોનમાં 76 મીમી વરસાદ વરસી ગયો છે. આ સાથે ચાલુ વર્ષે ચોમાસાની સીઝનમાં સેન્ટ્રલ ઝોનમાં 836 મીમી, વેસ્ટ ઝોનમાં 830 મીમી અને ઈસ્ટ ઝોનમાં 755 મીમી વરસાદ પડ્યો છે. આ લખાય રહ્યું છે ત્યારે પણ રાજકોટમાં સાંબેલાધારે અનરાધાર વરસાદ વરસી રહ્યો છે.\n150 ફૂટ રીંગ રોડ, મવડી પ્લોટ, અટીકા ફાટક, સ્વામીનારાયણ ચોક, જાગનાથ, યાજ્ઞીક રોડ, યુનિ. રોડ સહિતના મોટાભાગના વિસ્તારોમાં ગોઠણડુબ પાણી ભરાયા છે. વરસાદી પાણીમાં અમીન માર્ગ પર એક કાર ફસાવાના કારણે કાર ચાલકનું ફાયર બ્રિગેડ શાખા દ્વારા તાત્કાલીક રેસ્ક્યુ કરવામાં આવ્યું હતું. કાલાવડના છાપરગામે પણ પુરમાં કાર ફસાતા ફાયર બ્રિગેડના રેસ્કયુ ટીમ દોડી ગઈ હતી. શહેરની મધ્યમાંથી પસાર થતી આજી નદીમાં ઘોડાપુર આવ્યા હતા. ઈન્દ્ર દેવે મહાદેવનો જલાભિષેક ર્ક્યો હતો. શહેરમાં ગત મધરાતથી એકધારો સાંબેલાધારે વરસાદ વરસી રહ્યો હોવાના કારણે આજે સવારથી મેયર ડો.પ્રદિપ ડવ ફિલ્ડમાં ઉતર્યા છે.\nજ્યારે સ્ટેન્ડિંગ કમીટીના ચેરમેન પુષ્કરભાઈ પટેલે જ્યુબીલી સ્થિત કંટ્રોલરૂમનો કબજો સંભાળી લીધો છે. વરસાદી પાણીના નિકાલ માટે તંત્ર સજ્જ થઈ ગયું છે. સતત વરસાદ ચાલુ રહે તો નીચાણવાળા વિસ્તારમાં વસવાટ કરતા લોકોનું સલામત સ્થળે સ્થળાંતર કરવા માટેની પણ પુરતી તૈયારી કરવામાં આવી છે. અનરાધાર વરસાદ ચાલુ હોવાના કારણે શહેરની મુખ્ય બજારો બંધ છે. બીજી તરફ જિલ્લા કલેકટર દ્વારા શાળા-કોલેજો બંધ રાખવાનો આદેશ જારી કરી દેવામાં આવ્યો છે.\nન્યારી ડેમમાં પાણીની ધોધમાર આવક, સાંજ સુધીમાં ઓવરફલો થઈ જાય તેવી પ્રબળ સંભાવના\nસવાર સુધીમાં ડેમમાં5ફૂટ પાણીની આવક: ઓવરફલો થવામાં હવે માત્ર4ફૂટ જ છેટુ\nન્યુ રાજકોટની જળ જરૂરીયાત સંતોષતા અને મહાપાલિકાની માલીકીના એકમાત્ર જળાશય એવા ન્યારી ડેમમાં પાણીની ધોધમાર આવક થઈ રહી છે. છેલ્લા 24 કલાકમાં ડેમની સપાટીમાં5ફૂટનો વધારો થવા પામ્યો છે. 25.10 ફૂટે છલકાતા ન્યારી ડેમની સપાટી 21 ફૂટે પહોંચી જવા પામી છે અને ડેમ ઓવરફલો થવામાં હવે માત્ર4ફૂટ છેટું રહ્યું હોય સાંજ સુધીમાં ન્યારી ઓવરફલો થાય તેવી સંભાવના જણાય રહી છે.\nરાજકોટની જળ જરૂરીયાત સંતોષતા ભાદર, ન્યારી અને લાલપરી સહિતના ડેમમાં પણ પાણીની આવક ચાલુ છે. મહાપાલિકાના સુત્રો પાસેથી પ્રાપ્ત થતી વિગતો મુજબ ઉપરવાસના વિસ્તારમાં સતત વરસી રહેલા વરસાદના કારણે ન્યારી ડેમમાં પાણીની ધોધમાર આવક થઈ રહી છે. છેલ્લા 24 કલાકમાં ડેમની સપાટીમાં5ફૂટનો વધારો થયો છે. હવે ન્યારી ડેમ ઓવરફલો થવામાં માત્ર4ફૂટ બાકી છે.\nડેમમાં પાણીની અનરાધાર આવક થઈ રહી હોય આજ સાંજ સુધીમાં ડેમ ઓવરફલો થાય અને દરવાજા ખોલવા પડે તેવી સંભાવના જણાય રહી છે. બીજી તરફ આજી ડેમમાં આજ સુધીમાં માત્ર સૌની યોજના અંતર્ગત ઠલવાતા નર્મદાના નીરના કારણે ડેમની સપાટીમાં વધારો થતો હતો પરંતુ હવે સવારથી વરસાદી પાણીની આવક થઈ રહી છે. ગોંડલ પંથકમાં પડેલા ભારે વરસાદના કારણે ભાદરની સપાટીમાં પણ સતત વધારો થઈ રહ્યો છે.\nPrevious articleભારે વરસાદના કારણે રાજકોટમાં શાળા-કોલેજો બંધ રાખવા કલેકટરનો આદેશ\nNext articleજામનગર જિલ્લામાં પુરગ્રસ્ત વિસ્તારોમાં એર લીફટ કરવા મુખ્યમંત્રીના આદેશ


મંજુલાબેન રાવલને પગના સાંધાના ઓપરેશન માટે રૂ.૩,૭૫૦૦૦ની જરૂર\nરાજકોટ તા. ૧૨ : પતિના અવસાન બાદ અસ્થિર દિમાગી હાલત ધરાવતા ભાઇ ભેગુ વૈધવ્ય જીવન ગુજરાત રાજકોટના બ્રાહ્મણ મંજુલાબેન મણીશંકર રાવલ (ઉ.વ.૫૩) ને છેલ્લા દસેક વર્ષથી પગના દુઃખાવાની સમસ્યા છે. હવે પીડા અસહ્ય બનતા વોકહાર્ટ હોસ્પિટલમાં ડો. રૂપેશ મહેતા પાસે સારવાર શરૂ કરાવી છે. ઢાંકણી ઘસાઇ ગઇ હોય બન્ને પગમાં નવી પ્લેટ બેસાડવાનું ઓપરેશન કરવુ પડે તેમ છે. આ માટે રૂ.૩,૭૫,૦૦૦ (પોણા ચાર લાખ) નો ખર્ચ થાય તેમ હોવાનો અભિપ્રાય તબીબ દ્વારા અપાયો છે. મંજુલાબેન મા અમૃતમ કાર્ડ ધરાવે છે. પરંતુ આ દર્દની સારવાર તેમા સામેલ થતી ન હોય લાચાર છે. આટલો મોટો ખર્ચ કરી શકવા તેઓ સક્ષમ ન હોય સમાજના સુખી સંપન્ન લોકો અને દાતાઓ પાસે આર્થીક મદદની ઝોળી ફેલાવી છે. તેઓ રાજકોટ નાગરીક સહકારી બેન્ક, સોરઠીયાવાડી બ્રાંચમાં મંજુલાબેન મણીશંકર રાવલ નામથી ખાતુ ધરાવે છે. તેમના ખાતા નં.૦૧૭૦૦૩૧ ૦૦૦૦૯૫૦૩ છે. વધુ માહીતી માટે તેમના નિવાસ સ્થાન ન્યુ સાગર સોસાયટી શેરી નં.૬ બંધ શેરી, કોઠારીયા રોડ, રાજકોટ ખાતે રૂબરૂ અથવા તેમના મોટાભાઇ ખીમશંકરભાઇ મણીશંકર રાવલ (મો.૯૯૦૯૫ ૧૩૫૭૨) નો સંપર્ક કરી શકાય છે.\nમની લોન્ડરિંગ : મદ્રાસ હાઈકોર્ટે તમિલનાડુના મત્સ્યોદ્યોગ મંત્રી અનિતા રાધાકૃષ્ણન વિરુધ્ધ ED ની કાર્યવાહી પર રોક લગાવી : 2002 થી 2006 ના સમયગાળા દરમિયાન અપ્રમાણસર સંપત્તિ મેળવ્યાનો આરોપ access_time 12:50 pm IST\nદિલ્હીનું કાલકાજી મંદિર : સુપ્રીમ કોર્ટે અન અધિકૃત કબજેદારોને જગ્યા ખાલી કરવા માટે2સપ્તાહનો સમય આપ્યો : દિલ્હી હાઈકોર્ટના 01 જૂનના આદેશ સામેની સ્પેશિયલ લીવ પિટિશન પર સુનાવણી કરવાનો ઇનકાર access_time 12:49 pm IST


Afghanistan cricketer Rashid Khan dedicates his award to Retiring Nabi\nઅફઘાન ખેલાડી રાશિદ ખાને મોહમ્મદ નબીને આપી એવી વિદાય કે જીતી લીધા ફેન્સના દિલ\nSeptember 11, 2019 | 1:01 pm IST\nજોકે આ મેચ બાદ યુવા ખેલાડી રાશિદ ખાને એક એવું કામ કર્યું જેના કારણે તેને દરેક ક્રિકેટ ફેનનું દિલ જીતી લીધું. અફઘાનિસ્તાને આ ટેસ્ટ મેચ જીતીને અનુભવી ખેલાડી મોહમ્મદ નબીને યાદગાર વિદાય આપી. આપને જણાવી દઈએ કે આ મેચ સાથે જ નબીએ ટેસ્ટ ક્રિકેટને અલવિદા કહ્યું છે. મેચમાં શાનદાર પ્રદર્શનના કારણે લેગ સ્પિનર રાશિદ ખાનને મેન ઓફ ધ મેચનો એવોર્ડ આપવામાં આવ્યો હતો. પરંતુ રાશિદે આ એવોર્ડ મોહમ્મદ નબીને સમર્પિત કર્યો.\n🔥 Youngest captain to winaTest\n🔥 Picked up 11 wickets in the match\n🔥 Scoredahalf-century too\nઆ ઘટના બાદ ક્રિકેટ ફેન્સ સોશિયલ મીડિયા પર રાશિદ ખાનના ખૂબ વખાણ કરી રહ્યા છે. ઉપરાંત કેટલાક ક્રિકેટ દિગ્ગજો પણ રાશિદ ખાનના આ વલણથી પ્રભાવિત થયા છે. પ્રદર્શનની વાત કરીએ તો રાશિદ ખાને ટેસ્ટ મેચની પહેલી ઇનિંગમાં 51 જ્યારે બીજી ઇનિંગમાં 24 રન બનાવ્યા હતા. જ્યારે બોલિંગમાં પહેલી ઇનિંગમાં5અને બીજી ઇનિંગમાં6વિકેટ ઝડપ્યા હતા.\nમેચમાં અફઘાનિસ્તાને પહેલા બેટિંગ કરી 342 રનનો ટાર્ગેટ બાંગ્લાદેશની ટીમને આપ્યો હતો. જેના જવાબમાં બાંગ્લાદેશની ટીમ માત્ર 205 રનમાં ઓલઆઉટ થઈ હતી. બીજી ઇનિંગમાં અફઘાનિસ્તાને 260 રન બનાવી બાંગ્લાદેશને 398 રનનો ટાર્ગેટ આપ્યો. પરંતુ બાંગ્લાદેશની ટીમ 173 રનમાં ઓલઆઉટ થઈ હતી.\nઆ વીડિયો પણ જુઓ: જૂનાગઢમાં માણાવદરના માટીયા ગામે પાણી ફરી વળ્યા\n[email protected] PM: ગુજરાતમાં બજેટ સત્રનો પ્રારંભ, રતનલાલની પત્નીને અમિત શાહનો પત્ર\n[email protected] PM: ખંભાત રમખાણ બાદ હિન્દુ સમાજે આપ્યું બંધ, મોદી-ટ્રમ્પ વચ્ચે બેઠક\nT20 WC2020 IndWvsBanW: બાંગ્લાદેશે જીત્યો ટોસ, ટીમ ઇન્ડિયાને પહેલા બેટિંગનું આમંત્રણ


સવારે ખાલી પેટે લીંબુ પાણી પીવાના છે આ5અદભુત ફાયદા - Udaan Times News\nઆપણે બધા જાણીયે છીએ કે શરીર માટે વિટામિન-સી ખુબ જરૂરી છે. વિટામિન-સીના સેવનથી રોગ સામે લડવામાં મદદ મદદ મળે છે. શારીરિક ઇમ્યુન સિસ્ટમ ને મજબૂત બનાવે છે. વિટામિન-સી ખાટાં ફળોમાંથી વધારે પ્રમાણ માં મળે છે. અને વિટામિન-સી નો સૌથી સારામાં સારો સ્ત્રોત લીંબુ છે. વિટામિન સીથી ભરપૂર લીબુંનું સવારના સમયે તેનું સેવન કરવાથી રોગપ્રતિરોધક ક્ષમતા સરસ થઈ જાય છે જે નાનાં ઈન્ફેક્શન જેમ કે શરદી, ખાંસી અને સળેખમથી બચાવે છે.\nતમને વળી એમ થાય કે સવાર સવારમાં લીંબુ નું સેવન કરી રીતે કરવું. તો એનો સહેલો જવાબ છે. લીંબુ પાણી પીને તમે લીંબુનું સેવન કરી શકો છો. અને જો સવારે ખાલી પેટે લીંબુ પાણીનું સેવન કરવામાં આવે તો સૌથી ઉત્તમ. ખાલી પેટે લીંબુ પાણી પીવાથી ઘણા બધા ફાયદા થતા હોય છે. તો આજે આપણે આ આર્ટિકલ માં સવારે ખાલી પેટે લીંબુ પાણી પીવાથી શું ફાયદા થાય છે એ આપણે જાણીશુ.\nલીંબુ પાણી પીવાના ફાયદા – Limbu Pani Na Fayada ( Benefits of lemon juice )\nપાચનક્રિયા મજબૂત બનાવામાં મદદરૂપ\nરોજ સવારે નિયમિત રીતે હૂંફાળા પાણીમાં લીંબુ અને મધ નાંખી પીવાથી શરીરમાં એનર્જી આવી જાય છે. એના સેવનથી શરીરમાં પાચકરસ બનવાનું શરૂ થઈ જાય છે. આ પાચક રસને કારણે ખોરાક સહેલાઇ થી પછી પણ જાય છે. અને સહેલાઇ થી ખોરાક પચવા ને કારણે તેનાથી ભૂખ પણ સારી એવી લાગે છે. આમ, આ રીતે પાચનક્રિયાને સરળ અને મજબૂત રાખવામાં પણ મદદરૂપ થાય છે.\nલીંબુમાં વિટામિન-સી ભરપૂર પ્રમાણમાં હોય છે. અને ત્વચા સંબંધિત રોગો માટે વિટામિન-સી ખુબજ અગત્ય નું હોય છે. વિટામિન-સીથી ભરપૂર એવા લીંબુમાં એન્ટિ ઓક્સિડેન્ટનો ગુણ રહેલો છે, જેનથી ત્વચામાં નિખાર જાળવી રાખવામાં મદદરૂપ બને છે. અને સાથે સાથે ત્વચા ઉપર પડેલા ડાઘ-ધબ્બાઓ પણ દૂર થાય છે.\nમોઢામાંથી આવતી દુર્ગંધને દૂર કરે\nમોઢામાંથી આવતી દુર્ગંધનું મેઈન કારણ ખોરાક બરાબર પચતો ન હોય એ છે. અને તમારી બોડી સારી રીતે શારીરિક કચરો બહાર ન કાઢતી હોય તો પણ મોઢામાંથી આવતી વાસ આવતી હોય છે. લીંબુ પાણી પીવાથી મોઢામાંથી આવતી વાસને દૂર કરવામાં મદદરૂપ થાય છે. અને સાથે સાથે બોડીને ડિટોક્સ કરવાનું પણ કામ કરે છે.\nજો તમે વધતા જતા વધારે વજનથી પરેશાન છો તો સવારે ખાલી પેટ ગરમ પાણી, લીંબુ અને મધનું સેવન કરવું જોઈએ, એમ કરવાથી પેટમાં જામેલી ચરબી ધીમે ધીમે ઓગાળીને ઓછી થવાનું શરૂ થઈ જાય છે. તેમજ સવારે લીંબુ પાણી પીવાથી શારીરિક મેટાબોલિઝમ પણ સ્ટ્રોંગ થાય છે. ભોજનના એક કલાક બાદ એક ગ્લાસ ગરમ પાણીમાં એક લીંબુ નીચોવીને પીવાથી સ્થૂળતાની સમસ્યાથી છૂટકારો મળે છે.\nસાંધાના દુખાવામાં રાહત મળે છે\nજો તમે સાંધાના દુખાવાથી પરેશાન છો આજથીજ દરરોજ સવારે લીંબુ પાણી પીવાનું શરૂ કરી દો, કેમકે સાંધાનો દુખાવો શરીરમાં રહેલ યુરિક એસિડને કારણે થતો હોય છે. અને, લીંબુ પાણી પીવાથી શરીરમાં રહેલું યુરિક એસિડનું પ્રમાણ ઓછું થઇ જાય છે અને સાંધાના દુખાવામાં રાહત થતી જોવા મળે છે.\nલીંબુ પાણી પીવાના અન્ય ફાયદાઓ\nઆ સિવાય ઝાડા ઉલટી, ટાઇફોઇડ કે બીજ અન્ય રોગમાં પણ લીબુંનું પાણી અક્સીર માનવામાં આવે છે. ખોરાક ન લેવાતો હોય તે સમયે પણ લીંબુપાણી ખોરાક જેવું કામ કરે છે. તેનાથી શરીરમાં વિટામિસ સી તો વધે જ છે, અને સાથે સાથે શરીરને જરૂરી પ્રવાહી પણ મળે છે.\nલીંબુનું પાણી પીવાથી લીવરને તાકાત મળે છે. અને, શરીરમાં એંઝાઇમ વધારે પ્રમાણમાં ઉત્પન્ન થાય છે. જેને કારણે તમારા ખોરાકની ચયાપચય ક્રિયા સારી રીતે થાય છે.\nલીંબુનું પાણી પીવાથી શરીરમાંથી ક્ષાર દૂર થાય છે. જેના લીધે કિડનીની પથરીની જેમ ગોલબ્લેડરની પથરી થવાની શક્યતા પણ ઓછી થઇ જાય છે. તેમજ, ગોલબ્લેડરની પથરીને કારણે થતો દુખાવો પણ ઓછો થાય છે.\nલીંબુ પાણી પીવાથી તમારા હાથના અને પગની આંગળીના અને અંગુઠાના નખ મજબૂત થાય છે. અને તેમાં સફેદ ડાઘા પડતાં બંધ થાય છે.\nરોજ સવારે ખાલી પેટે એક ગ્લાસ ગરમ પાણીમાં એક લીંબુનો રસ નાખીને પીવાથી તમારા શરીર રહેલું આલ્કલાઇન ઓછું થાય છે.\nલીંબુ પાણી બનાવવાતી વખતે આ ભૂલો કયારેય ના કરવી\nઘણા ખરા લોકો વજન ઉતારવા માટે લીંબુપાણી પીતા હોય છે. પણ, ઘણી વાર વજન ઘટવાની જગ્યા એ વધી જતું હોય છે. એ પાછળનું કારણ એ છેકે લીંબુપાણી બનાવની ખોટી રીત. લીંબુ પાણી બનાવવાની સાચી રીત વિશે જાણી લઇએ, જે લોકો વજન ઘટા5વા માટે લીંબુ પાણી પિતા હોય છે એ લોકો અજાણતા લીંબુપાણીમાં ખાંડ ઉમેરતા હોય છે. ખરેખર ખાંડ લીંબુની અસરને ઘટાડે છે અને એ સાથેજ લીંબુ પાણીમાં ખાંડની માત્ર ને કારણે વજન ઘટવાને બદલે વધવા લાગે છે.\nઘણાલોકો ગરમ પાણીમાં લીંબુ અને મધ ઉમેરીને પીતા હોય છે. જે ખરેખર ખોટી રીત છે. કેમકે ગરમ પાણીમાં મધ ઉમેરીને પીવાથી શરીરને નુકશાન થઇ શકે છે. જો તમારે લીંબુ પાણીમાં મધ ઉમેરવુજ હોય તો એ પાણી ને ઠંડુ પાડવાદો અને ઠંડુ થઇ ગયા બાદ એમાં મધ ઉમેરીને પી શકો છો.\nTags: benefits of lemon juicehealthhealth tipslemon juice\nગુગલ, ફેસબુક અને ટ્વીટરે પાકિસ્તાનને આપી ધમકી, જાણો આ છે કારણ?


માસ્ક પહેરેલા 15 લૂંટારાઓએ એક કલાક સુધી ટ્રેન રોકીને 200 યાત્રીઓને લૂંટ્યા\nગુરુવાર, માર્ચ 21 2019, 07:41 Hrs(IST)\nનવગુજરાત સમય | Publish Date: Jan 10 2019 12:05PM\nબિહારમાં ટ્રેનમાં લૂંટ થવાની મોટી ઘટના પ્રકાશમાં આ‌વી છે. ચહેરા પર માસ્ક અને હાથમાં બંદૂક લઈને ટ્રેનમાં ઘૂસી આવેલા લગભગ એક ડઝન કરતા વધારે ગુંડાઓએ બુધવારે રાત્રે યાત્રીઓ વચ્ચે તાંડવ મચાવી દીધો હતો. બિહારના ક્યૂલ અને જમાલપુર સ્ટેશન વચ્ચે ધનૌરી સ્ટેશન (લખીસરાય) નજીક ટ્રેનને એક કલાક કરતા પણ વધારે સમય સુધી રોકીને બદમાશોએ યાત્રીઓના પૈસા લૂંટી લીધા હતા તેમજ તેમની પાસે રહેલ તમામ કિંમતી માલ-સામાન પણ લૂંટી લીધા હતા.\nબુધવારે રાત્રે ધનૌરી સ્ટેશન પાસે નવી દિલ્હીથી ભાગલપુર જઈ રહેલી ટ્રેન નંબર ૧૨૩૫૦માં લગભગ ૯.૩૦ વાગ્યે કલાક કરતા પણ વધારે સમય સુધી રોકી રાખીને ટ્રેનમાં લૂંટફાટ કરવામાં આવી હતી. સૂત્રોના જણાવ્યા અનુસાર ટ્રેનમાં ૧૫ જેટલા બદમાશો ચઢી આવ્યા હતા. જે તમામે માસ્ક પહેરી રાખ્યું હતું તેમજ બધાના હાથમાં બંદૂકો હતી. આ લૂંટારાઓએ ત્રણ એસી કોચ અને એક સ્લીપર કોચને નિશાનો બનાવ્યા હતા.\nઆ ચાર કોચમાં રહેલા પ્રત્યેક વ્યક્તિને લૂંટારાઓએ લૂંટ્યા હતા. કોચના એક પણ વ્યક્તિને તેમણે છોડ્યો નહતો. ટ્રેનની A 1 (સેકન્ડ એસી), B2,B3 (થર્ડ એસી) અને s9 (સ્લીપર) કોચમાં ગુંડાઓએ લૂંટફાટ કરી હતી. બદમાશોએ લૂંટફાટ દરમિયાન યાત્રીઓ સાથે માર-પીટ પણ કરી હતી, જેમાં ઘણા યાત્રીઓને ઈજા પણ પહોંચી છે. સૂત્રોના જણાવ્યા અનુસાર લગભગ ૨૦૦થી વધારે યાત્રીઓને ગુંડાઓએ લૂંટી લીધા હતા.


Title: પૂર્ણ સત્ય એ ગુજરાતી સાહિતયમાં કેવી રીતે ઓળખાય છે ?\nDescription: This isaMost important question of gk exam. Question is : પૂર્ણ સત્ય એ ગુજરાતી સાહિતયમાં કેવી રીતે ઓળખાય છે ? , Options is : 1. આત્મકથા, 2. નવલિકા, 3.નવલકથા, 4. આખ્યાન, 5. NULL\nThis isaMost important question of gk exam. Question is : પૂર્ણ સત્ય એ ગુજરાતી સાહિતયમાં કેવી રીતે ઓળખાય છે ? , Options is : 1. આત્મકથા, 2. નવલિકા, 3.નવલકથા, 4. આખ્યાન, 5. NULL


Smriti Irani reacts to her daughter being bullied at school\nસ્મૃતિ ઈરાનીએ દીકરીની મજાક ઉડાવનારા ક્લાસમેટને ભણાવ્યો પાઠ\nVipul Patel | I am Gujarat | Updated: 21 Jun 2019, 07:23:00 PM\nનવી દિલ્હી: સોશયલ મીડિયા પર સેલિબ્રિટીઝનું ટ્રોલ થવું કે તેમની મજાક કરવામાં આવે તે કોઈ નવી વાત નથી. દરેક સ્ટાર ક્યારેક ને ક્યારેક તેની ઝપેટમા આવી જ જતા હોય છે. તાજેતરમાં જ કેન્દ્રીય મંત્રી સ્મૃતિ ઈરાનીની દીકરી પણ તેનો શિકાર બની ગઈ.\nહકીકતમાં, સ્મૃતિ ઈરાનીએ તેમની દીકરી ઝોઈશ ઈરાનીની સાથેની એક સેલ્ફી સોશયલ મીડિયા પર મૂકી. પણ, ઝોઈશની સ્કૂલના કેટલાક સ્ટૂડન્ટ્સે તસવીર પર ગુસ્સે કરનારી કોમેન્ટ કરી. તે પછી ઝોઈશે પોતાની માતાને કહીને તસવીર ડિલીટ કરાવી દીધી. જોકે, હવે સ્મૃતિએ ફરીથી દીકરીની એક તસવીર પોસ્ટ કરી ઝોઈશને ચીડવનારાઓને પાઠ ભણાવ્યો.હવે એક મેસેજ મોકલી Whatsapp પર મેળવો ન્યૂઝ, શરુ કરવા માટે અહીં ક્લિક કરો સ્મૃતિએ લખ્યું કે, ‘મેં ગઈકાલે મારી દીકરીની સેલ્ફી હટાવી લીધી હતી, કેમકે એક બદમાશ છોકરોએ તેના લુક્સની મજાક ઉડાવી હતી અને પોતાના દોસ્તોને પણ અપીલ કરી હતી કે તે ઝોઈશને એ અંગે હ્યુમિલિએટ કરે કે પોતાની માની ઈન્સ્ટાગ્રામ પોસ્ટમાં તે કેવી લાગે છે. મારી દીકરીએ મને વિનંતી કરી અને કહ્યું કે, મા આ તસવીર ડિલીટ કરી દો, ક્લાસમાં લોકો મારી મજાક ઉડાવી રહ્યા છે. મેં એવું જ કર્યું કેમકે હું તેને રડતા જોઈ શકતી નથી.’ સ્મૃતિએ લખ્યું કે, ‘મિસ્ટર ઝા (કોમેન્ટ કરનારો છોકરો) મારી દીકરી એક કુશળ સ્પોર્ટસ પર્સન છે. લિમ્કા બુકમાં રેકોર્ડ હોલ્ડર છે,2Nd Dan બ્લેક બેલ્ટ ઈન કરાટે છે અને વર્લ્ડ ચેમ્પિયનશિપમાં બ્રોન્ઝ મેડલથી સન્માનિત છે.\nઘણી પ્યારી છે અને ઘણી સુંદર છે. તેના વિશે જે કહેવું છે કહો, તે ફરીથી લડશે, તે ઝોઈશ ઈરાની એછ અને મને ગર્વ છે કે હું તેની મા છું.’\nસ્મૃતિ ઈરાનીની આ પોસ્ટને સોશયલ મીડિયા પર ઘણી પસંદ કરવામાં આવી રહી છે. લોકો સ્મૃતિના સ્ટેન્ડની પ્રશંસા કરી રહ્યા છે. સોશયલ મીડિયા પર મા-દીકરીનું સુંદર બોન્ડિંગ જોવા મળે છે.\nમેમાં હાઈસ્કૂલ એક્ઝામ પાસ કર્યા બાદ પણ સ્મૃતિએ દીકરીનો ઉત્સાહ વધાર્યો હતો.\nIAFના 'ઓપરેશન બંદર'એ મચાવી હતી પાકના બાલાકોટમાં તબાહી આર્ટિકલ શો\nZoish Irani Smriti Irani Smriti and Zoish Selfie gujarati samachar\nWeb Title : smriti irani reacts to her daughter being bullied at school


પાકિસ્તાને મોદીને 2.86 લાખનું બિલ મોકલ્યું\nનવગુજરાત સમય | Publish Date: Feb 19 2018 12:05PM\nવડાપ્રધાન નરેન્દ્ર મોદીએ પોતાના અત્યાર સુધીના શાસન કાળમાં કેટલીક યાત્રાઓ માટે ઈન્ડિયન એરફોર્સના એરક્રાફ્ટનો ઉપયોગ કર્યો છે. તેના પર ભારત સરકારે કુલ બે કરોડ રૂપિયા ખર્ચ કર્યા છે. જેમાંથી ૨.૮૬ લાખનું બિલ પાકિસ્તાનનું પણ છે. વાસ્તવમાં, વિદેશી મુલાકાત દરમિયાન જ્યારે પણ પીએમ મોદીનું વિમાન પાકિસ્તાનના આકાશમાંથી ઉડ્યું હોય ત્યારે તેમણે રૂટ નેવિગેશનના પૈસા લીધા છે. આ જાણકારી એક આરટીઆઈ દ્વારા મળી છે. આરટીઆઈ કમાન્ડર (રિટાયર્ડ) લોકેશ બત્રાએ કરી હતી.\nજેના જવાબમાં જે જાણકારી મળી તેના અનુસાર, વડાપ્રધાન મોદીએ કુલ ૧૧ દેશોની મુલાકાત માટે ભારતીય વાયુસેનાના વિમાનનો ઉપયોગ કર્યો હતો. તેમાં નેપાળ, ભૂટાન, બાંગ્લાદેશ, અફઘાનિસ્તાન , કતર, ઓસ્ટ્રેલિયા, પાકિસ્તાન, રશિયા, ઈરાન, ફીજી અને સિંગાપોરની મુલાકાતો સામેલ છે. ૨૦૧૫માં રશિયા અને અફઘાનિસ્તાનની મુલાકાત વખતે મોદી પાકિસ્તાનના પૂર્વ પીએમ નવાઝ શરીફના અનુરોધ પછી થોડા સમય માટે પાકિસ્તાનમાં ઉતર્યા હતા. તેના માટે ૧.૪૯ લાખ અને અન્ય મુલાકાતોમાં ઈરાન માટે ૭૭૨૧૫ અને કતારની મુલાકાત માટે ૫૯૨૧૫નો ચાર્જ લગાવવામાં આવ્યો છે.\nવડાપ્રધાન નરેન્દ્ર મોદીએ પોતાના અત્યાર સુધીના શાસન કાળમાં કેટલીક વિદેશ યાત્રાઓ માટે ઈન્ડિયન એરફોર્સના એરક્રાફ્ટનો ઉપયોગ કર્યો છે. તેના પર ભારત સરકારે કુલ બે કરોડ રૂપિયા ખર્ચ કર્યા છે. પીએમ મોદી, પાકિસ્તાનમાં ૨૫ ડિસેમ્બર, ૨૦૧૫ના રોજ લાહોર પહોંચ્યા ત્યારે તેમનું જોરદાર સ્વાગત થયું હતું. સામાન્ય રીતે વિદેશ યાત્રાઓ માટે રાષ્ટ્રપતિ, ઉપરાષ્ટ્રપતિ અને વડાપ્રધાન એર ઈન્ડિયાના વિમાનનો ઉપયોગ કરતા હોય છે. વડાપ્રધાનની વિદેશ યાત્રાઓનો ખર્ચ વિદેશ મંત્રાલય ઉઠાવે છે. તેમાં ફ્યુલ, ગ્રાઉન્ડ હેન્ડલિંગ, એરપોર્ટ ચાર્જ, સ્ટાફને અપાતા નાણાં, હોટેલનો ખર્ચ, પાઈલટના નાણાં જેવા ખર્ચ સામેલ હોય છે. .


કોરોના કાળમાં આ રાજ્યના લોકોએ વિજળીનુ બિલ અડધુ જ ભરવુ પડશે | Bill for three months will be halved during the Corona period in this state - Gujarati Oneindia\n4 hrs ago કોરોનાના કારણે UPSCએ સિવિલ સેવાની પ્રિલિમ પરીક્ષા સ્થગિત કરી\n4 hrs ago આસામ NRC પ્રાધિકરણ નાગરિકતા મુદ્દાને લઈ સુપ્રીમ કોર્ટ ગયું\n6 hrs ago કોવિડ-19 : આ વાઇરસે 2021માં આપણને કેવા પાઠ ભણાવ્યા?\n8 hrs ago મધ્ય પ્રદેશમાં નકલી રેમડેસિવિરનું રૅકેટ ઝડપાયું, શું છે ગુજરાત કનેક્શન?\nmadhya pradesh coronavirus મધ્ય પ્રદેશ\nકોરોના કાળમાં આ રાજ્યના લોકોએ વિજળીનુ બિલ અડધુ જ ભરવુ પડશે\n| Published: Monday, June 22, 2020, 17:48 [IST]\nકોરોના વાયરસના પ્રકોપના કારણે ભારતમાં 25 માર્ચ, 2020થી લૉકડાઉન લાગુ છે જો કે પાંચમાં તબક્કામાં અમુક ઢીલ આપવામાં આવી છે કારણકે હજુ પણ ઘણા ઘરોમાં જ બંધ છે. ગરમી અને લૉકડાઉન દરમિયાન ઘરેથી કામ કરવાના કારણે મધ્ય પ્રદેશના લોકો વિજળીનુ બિલ વધવાથી મુશ્કેલીમાં છે. એવામાં મુખ્યમંત્રી શિવરાજ સિંહ ચૌહાણે તેમને મોટી રાહત આપી છે. સીએમ શિવરાજે સોમવારે એલાન કર્યુ કે રાજ્યમાં લોકોએ વિજળીનુ બિલ અડધુ જમા કરાવવાનુ રહેશે અને બાકીનો ખર્ચ સરકાર ભોગવશે.\nમુખ્યમંત્રી શિવરાજ સિંહે કહ્યુ કે ઘરે રહેવાના કારણે લોકોના વિજળીના બિલ મોટા આવ્યા છે. જેમને એપ્રિલ મહિનામાં 100 રૂપિયા છે તેમનુ મે, જૂન અને જુલાઈમાં 50 રૂપિયા બિલ લેવામાં આવે. આનાથી 65 લાખ ગ્રાહકોને 255 કરોડનો લાભ મળશે. જે અમે સરકારી ખજાનામાંથી વિજળી વિભાગને આપીશુ.\nસીએમે આગળ કહ્યુ કે 100-400 રૂપિયા વીજળી બિલવાળાએ માત્ર 100 અને 400થી વધુ બિલવાળાએ માત્ર અડધુ બિલ આપવાનુ રહેે. આનાથી ગ્રાહકોએ 183 કરોડ રૂપિયાનો ફાયદો થશે જેનુ વહન સરકાર કરશે. તમને જણાવી દઈએ કે સરકારે આ નિર્ણય મે, જૂન, જૂલાઈના વિજળી બિલ ચૂકવણી પર લીધો છે. ત્યારબાદ વિજ ગ્રાહકોને સામાન્ય દરે જ વિજળી બિલની ચૂકવણી કરવાની રહેશે.\nજગન્નાથ રથયાત્રાઃ સુપ્રીમ કોર્ટે આપ્યો ચુકાદો - અમુક પ્રતિબંધો સાથે થશે આયોજન\nbill for three months will be halved during the Corona period in this state\nStory first published: Monday, June 22, 2020, 17:48 [IST]


ઘર બેઠા ચુટકીમાં બનાવો આધાર માંથી PAN કાર્ડ, ખુબ સરળ છે આ પ્રકિયા\nHomeજાણવા જેવુંઘર બેઠા ચુટકીમાં બનાવો આધાર માંથી PAN કાર્ડ, ખુબ સરળ છે આ પ્રકિયા\nઆધારકાર્ડના કેવાયસી દ્વારા ઇન્સ્ટન્ટ પાનકાર્ડ મેળવવાની સુવિધા ગુરુવારે પ્રચારિક રીતે શરૂ કરવામાં આવી છે, પરંતુ તેનું બીટા સંસ્કરણ ફેબ્રુઆરીથી આવકવેરા વિભાગની ઇ-ફાઇલિંગ વેબસાઇટ પર ઉપલબ્ધ છે. હવે તમે આધાર દ્વારા થોડીવારમાં એક કાયમી એકાઉન્ટ નંબર એટલે કે પાન કાર્ડ મેળવી શકો છો. 2020-21 ના બજેટ દરમિયાન તેની ઘોષણા કરવામાં આવી હતી. ઇ-પાન કાર્ડ મેળવવાની આ પદ્ધતિ ખૂબ જ સરળ છે અને તેમાં વધુ સમય લાગતો નથી. આ કાર્ય કોઈપણ પોતાનાથી કરી શકે છે.\nક્યાં અરજદારો માટે આ સુવિધા છે\nબધા અરજદારો માટે છે કે જેમની પાસે માન્ય આધાર નંબર છે અને જેમનો મોબાઇલ નંબર યુઆઇડીએઆઇ (યુનિક આઈડેન્ટિફિકેશન ઓથોરિટી ઓફ ઇન્ડિયા) ડેટાબેઝમાં દાખલ થયો છે.\nકેન્દ્રીય નાણાં પ્રધાન નિર્મલા સીતારામણે જાહેરાત કરી\nકે આધારકાર્ડ કેવાયસી દ્વારા ત્વરિત પાનકાર્ડ મેળવવાની સુવિધા ગુરુવારે વિધિવત રીતે શરૂ કરવામાં આવી છે. કેન્દ્રીય નાણાં પ્રધાન નિર્મલા સીતારામન દ્વારા આ જાહેરાત કરવામાં આવી હતી.\nપેપરલેસ છે આ પ્રોસેસ\nફાળવણીની પ્રક્રિયા સંપૂર્ણપણે પેપરલેસ છે. તે કોઈ સમય લેતો નથી. આવકવેરા વિભાગ અરજદારોને વિના મૂલ્યે ઇલેક્ટ્રોનિક પેન (ઇ-પેન) જારી કરે છે.\nમાત્ર 10 મિનિટ લાગે છે\nઇન્સ્ટન્ટ પાનનું બીટા સંસ્કરણ ફક્ત 10 મિનિટના આધારે ઇ-કેવાયસી આધારિત ફેબ્રુઆરીથી જ આવકવેરા વિભાગની ઇ-ફાઇલિંગ વેબસાઇટ પર ઉપલબ્ધ છે. અત્યાર સુધીમાં 6.7 લાખથી વધુ કરદાતાઓને ઇન્સ્ટન્ટ પાન કાર્ડ આપવામાં આવ્યા છે. પાનકાર્ડ ઇસ્યુ કરવામાં લગભગ 10 મિનિટનો સમય લાગે છે.\nઇન્સ્ટન્ટ પાન કાર્ડ માટે અરજી કરવાની પદ્ધતિ ખૂબ જ સરળ છે. આ માટે પહેલા આવકવેરા વિભાગની ઇ-ફાઇલિંગ વેબસાઇટ પર જવું પડશે. તમારે તમારો આધાર નંબર ત્યાં શેર કરવો પડશે. આ પછી, રજિસ્ટર્ડ મોબાઇલ નંબર પર મોકલાયેલ ઓટીપી સબમિટ કરવાનો રહેશે\nતમને નોંધણી નંબર મળશે\nપ્રક્રિયા પૂર્ણ થયા પછી, 15-અંકનો નોંધણી નંબર આપવામાં આવશે. આ નંબર મેળવવા પર, ઇ-પાન કાર્ડ પોર્ટલથી ડાઉનલોડ કરી શકાય છે. આ સિવાય અરજદારના ઇમેઇલ આઈડી પર ઇ-પાન કાર્ડ પણ મોકલી શકાય છે.\n30 જૂન સુધીમાં પાનને આધાર સાથે જોડવું ફરજિયાત છે આ વર્ષે 30 જૂન સુધીમાં પાન કાર્ડને આધાર સાથે લિંક કરવું ફરજિયાત છે. જો નહીં, તો પાન કાર્ડ નિષ્ક્રિય થઈ જશે, એટલે કે તેનો ઉપયોગ કરવામાં આવશે નહીં. આવકવેરા વિભાગે કહ્યું છે કે પાનકાર્ડને બદલે આધારકાર્ડ નંબરનો ઉપયોગ કરી શકાય છે.


નતાશા દલાલ ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » નતાશા દલાલ ફ્રેનોલોજી માટે ચિત્રો, તસવીરો અને છબીઓ.\nનતાશા દલાલફ્રેનોલોજી માટે ચિત્રો, તસવીરો અને છબીઓ.\nપાઓ નતાશા દલાલ ફોટો ગેલરી, નતાશા દલાલ ચિત્ર, અને નતાશા દલાલ છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે નતાશા દલાલ જ્યોતિષ શાસ્ત્ર અને નતાશા દલાલ જન્માક્ષર વચ્ચે જે તમે astrosage.com પર જોઈ શકો છો. આ નતાશા દલાલ ચિત્ર વિભાગ નિયમિત રૂપે અપડેટ થાય છે.\nનતાશા દલાલ 2022 કુંડળી and જ્યોતિષશાસ


ભારતીય ઈક્વિટી માર્કેટ માટે વિદેશી બ્રોકરેજ હાઉસોનો પોઝિટિવ વ્યૂ\n૨૦૧૩માં નિફટી ૬૧૦૦ અને સેન્સેકસ ૨૦,૦૦૦ પર પહોંચશે\nગોલ્ડમેન સેશે ભારતીય ઈક્વિટી માર્કેટને અપગ્રેડ કરી છે. બજેટ બાદ ભારતીય માર્કેટને અપગ્રેડ કરનાર ગોલ્ડમેન પ્રથમ મોટું વિદેશી બ્રોકરેજ હાઉસ છે. ૨૦૧૨ના કેલેન્ડર વર્ષના બાકીના છ માસમાં ઘરેલું વિકાસમાં વૃદ્ધિ થવાની અને મૂલ્યાંકનો પણ આકર્ષક રહેવાની અપેક્ષા વ્યક્ત કરાઈ છે. ભારતીય શેર માટેના રેટિંગ્સને અન્ડરવેટથી વધારી માર્કેટવેટ કરાયું છે. ૨૦૧૩ના માર્ચ સુધીમાં એનએસઈ નિફટી ૬૧૦૦ સુધી જવાની પણ એશિયા વિસ્તારના પોતાના આઉટલુકમાં બ્રોકરેજ હાઉસે ધારણાં મૂકી છે. છેલ્લા એક વર્ષમાં વૈશ્વિક પરિબળો જેમ કે યુરોપની નાણાંકીય કટોકટીએ ભારત પર પ્રતિકૂળ અસર કરી હતી.\nબજેટ અને ઉત્તર પ્રદેશને લઈને અચોક્કસતા હવે પૂરી થઈ ગઈ છે. ભારતમાં શેરના મૂલ્યાંકનો આકર્ષક રહેવાની સાથે રિપોર્ટમાં આરબીઆઈ રેપો રેટમાં દોઢ ટકાનો ઘટાડો કરશે એવી પણ અપેક્ષા વ્યકત કરાઈ છે.\nઆગામી એકથી બે ત્રિમાસિક ગાળામાં ભારતમાં વિકાસ જોવા મળી શકે છે અને તેનું પ્રતિબિંબ ઈક્વિટી બજારમાં જોવા મળી શકે છે. આમછતાં યુરોપની કટોકટીમાં ફરી વધારો અને તેલના ઊંચા ભાવ ચિંતાના વિષયો બની રહે છે. બીજી બાજુ અન્ય એક વિદેશી બ્રોકરેજ સીએલએસએ પણ બજેટ બાદ ભારતીય બજાર માટે પોતાનો હકારાત્મક મત જાળવી રાખ્યો છે. માર્ચ ૨૦૧૩ સુધીમાં સેન્સેકસ ૨૦,૦૦૦ પર પહોંચવાની પણ તેણે આગાહી કરી છે.\nતેલના ભાવમાં વધારા સાથે આર્થિક વિકાસ સામે જોખમ ઊભા થાય છે.


જાણો કેમ અને કેવી રીતે ભગવાન શિવને ત્રીજી આંખ મળી? | Gujarat Page\nHomeધાર્મિકજાણો કેમ અને કેવી રીતે ભગવાન શિવને ત્રીજી આંખ મળી?\nહિન્દુ પૌરાણિક કથા અને શિવ પુરાણ મુજબ ભગવાન શિવને ત્રીજી આંખ પણ છે અને જ્યારે ભગવાન શિવ ત્રીજી આંખ ખોલે છે ત્યારે વિનાશ આવે છે. આ વાત વિષે તમે ઘણા પુરાણો અને વાર્તાઓમાં સાંભળ્યું હશે. પરંતુ શું તમે ભગવાન શિવની ત્રીજી આંખનું રહસ્ય અથવા તેના વૈજ્ઞાનિક કારણ વિશે જાણો છો? તો આજે અમે તમને જણાવીશું કે ભગવાન શિવને ત્રીજી આંખ કેવી રીતે મળી? તેના રહસ્ય વિશે શિવના 15 પ્રભાવશાળી મંત્રો.\nજ્યારે ભગવાન શિવ ત્રીજી આંખ ખોલે છે, ત્યારે તેમાંથી ખુબજ ઉર્જા નીકળી જાય છે અને તે બ્રહ્માંડમાં થઈ રહેલી દરેક વસ્તુ વિશે જાણ કરે છે. પોતાની ત્રીજી આંખ ખોલીને ભગવાન શિવ બ્રહ્માણ તરફ જુએ છે. આ કિસ્સામાં તેઓ કોસ્મિક આવર્તન અથવા બ્રહ્માણીય આવર્તન સાથે સંકળાયેલા છે.\nઆ સમય દરમિયાન, તે વિશ્વના કોઈપણ લોકોને જોઈ અને તેનો સંપર્ક કરી શકે છે. શિવની ત્રીજી આંખ આજ્ઞાચક્ર પર સ્થિત છે. આજ્ઞાચક્ર વિવેક બુદ્ધિનો સ્રોત છે. ત્રીજી આંખ ખોલ્યા પછી, સામાન્ય બીજ રૂપી માણસની શક્યતાઓ વડના ઝાડનો આકાર લે છે. આ આંખથી બ્રહ્માંડના વિવિધ પરિમાણોમાં જોઈ શકાય છે.\nભગવાન શિવની ત્રીજી વિષે આંખ નારદાજી કહે છે કે તે એ સમયની વાત છે જ્યારે ભગવાન શિવ હિમાલયમાં તપ કરી રહ્યા હતા, ત્યારે માતા પાર્વતી ત્યાં આવે છે અને મનોરંજન ભગવાન શિવની બંને આંખોને તેમના હાથથી ઢાકી દે છે. જ્યારે માતા પાર્વતી આ કરે છે, ત્યારે આખું વિશ્વ અંધકારમય થઈ જાય છે. થોડા સમય માટે, સૂર્યનું અસ્તિત્વ અદૃશ્ય થઈ જાય છે. જ્યારે આવું થાય છે, ત્યારે પૃથ્વી પર હાજર માનવો અને પ્રાણીઓ ચિંતિત થઈ જાય છે.\nસંસારના લોકોને પરેશાન જોઈને ભગવાન શિવએ તેમના કપાળ પર એક જ્યોતિપૂંજા પ્રગટ કર્યા, જે ભગવાન શિવની ત્રીજી આંખ બની. પછી દેવી પાર્વતીએ શિવને પૂછ્યું તમે આવું કેમ કર્યું. ત્યારે ભગવાન શિવએ તેમને કહ્યું કે જો હું ત્રીજી આંખ ન ખોલું તો વિશ્વનો નાશ થઈ જાય કારણ કે મારી આંખો જ સંસારની રખેવાળ છે.\nPrevious articleજાણો પાણી પીવાના7ચમત્કારી ફાયદાઓ…\nNext articleપોતાના પિતાને એક સહી માટે લાચાર અને પરેશાન થતા જોઈને પુત્રી બની ગઈ કલેક્ટર…


J&K: સોપોરમાં અથડામણમાં બે આતંકવાદી ઠાર કરાયા\nબુધવાર, ફેબ્રુઆરી 20 2019, 09:38 Hrs(IST)\nનવગુજરાત સમય | Publish Date: Sep 13 2018 12:48PM\nસમગ્ર વિસ્તારને ઘેરી સઘન તપાસ હાથ ધરાઇ હતી\nજમ્મુ કાશ્મીરના બારામુલા જિલ્લાના સોપોર વિસ્તારમાં ગુરુવારે આતંકવાદીઓ અને સુરક્ષાદળો વચ્ચે અથડામણ સર્જાઇ હતી. પોલીસ અધિકારીઓએ જણાવ્યું કે, આ વિસ્તારમાં આતંકવાદીઓએ ધૂષણખોરી કરી હોવાની બાતમી મળ્યા બાદ સોપોરના આરમપોરા વિસ્તારમાં આજે સવારે નાકાબંધી કરી સર્ચ ઓપરેશન શરૂ કરી દીધું હતું.\nઆ દરમિયાન આતંકીઓએ ફાયરિંગ શરૂ કર્યું હતું. જેના જવાબી કાર્યવાહી દરમિયાન સુરક્ષાદળોએ ગોળીબાર કરીને બે આતંકીઓને ઠાર કર્યા હતા.\nતેમણે જણાવ્યું કે, છૂપાયેલા આતંકીઓએ સર્ચ ઓપેરેશન દરમિયાન સુરક્ષાદળો પર ગોળીબાર કર્યો હતો ત્યારબાદ સુરક્ષાદળોએ જવાબી ફાયરિંગ કરી હતી અને અથડામણ સર્જાઇ હતી. તેમણે જણાવ્યું કે, આતંકીઓને ઠાર કરાયા બાદ ઓપરેશન પૂર્ણ થઇ ગયું છે. આતંકીઓના મૃતદેહ ડ્રોનમાં જોઇ શકાય છે જોકે મૃતદેહ હજુ હટાવાયા નથી.\nએન્કાઉન્ટર સવારે4વગ્યાથી ચાલું હતું અને સવારે 10 વાગ્યે પૂર્ણ થયું હતું. ઘટનાની ગંભીરતાને ધ્યાનમાં લઇને સોપોર જિલ્લા વહીવટી તંત્રએ તમામ શાળાને બંધ રાખવાનો નિર્ણય લીધો હતો. અને સાથે ત્રાલમાં શ્રીનગર બારામુલા રેલવે સેવાઓને પણ સ્થગિત કરી દેવાઇ છે.


મનને મનાવવાનો પણ હવે થાક લાગે છે! – ચિંતનની પળે | ચિંતનની પળે : કૃષ્ણકાંત ઉનડકટ\nJune 7, 2017 Krishnkant Unadkat chintan ni pale 2\nમનને મનાવવાનો પણ\nહવે થાક લાગે છે!\nઆંસુ વિણ ફરફરવાનું દુ:ખ કોને કહેવું,\nસાવ સૂકું ઝરમરવાનું દુ:ખ કોને કહેવું.\nકોઈ તજેલા સ્થળનાં સ્મરણો પગને વળગે,\nએ બંધન લઈ ફરવાનું દુ:ખ કોને કહેવું.\nઆપણું મન આપણી સાથે જ ઘણી વખત રમત કરતું હોય છે. ક્યારેક આપણને સમજાવે છે તો ક્યારેક સતાવે છે. ક્યારેક લડી લેવાનું કહે છે તો ક્યારેક રડી લેવા મજબૂર કરે છે. આપણે આપણી સાથે જ વાતો કરતા હોઈએ છીએ. ક્યારેક તો આપણને ખુદને સમજાતું નથી કે આપણે એક છીએ કે બે? જો એક છીએ તો આપણને જવાબ આપે છે કે પ્રશ્ન પૂછે છે એ કોણ છે? આપણો જ ભાગ હોય તો એને આપણી સાથે જ કેમ વાંધો પડે છે? એ આપણી સાથે રમત રમે છે કે આપણે એની સાથે ખેલ ખેલીએ છીએ? એના ઉપર આપણો અધિકાર છે કે પછી આપણા ઉપર એનું આધિપત્ય છે? કોણ કોને દોરે છે? મન દરેક વખતે સાચું જ બોલતું હોય છે? બધા કહેતાં હોય છે કંઈ ધ્યાન ન પડે ત્યારે મન કહે એ માનવું! મનને આપણે પટાવી શકીએ? પંપાળી શકીએ? પેમ્પર કરી શકીએ? કરતાં હોઈએ છીએ ક્યારેક! ઘણું બધું કહેતાં પણ હોઈએ છીએ. મન તું શાંત થા! જે થવાનું હશે એ જ થશે! એમ પણ કહીએ છીએ કે, જે થતું હશે એ સારા માટે જ થતું હશે! મન ઘણી વાર માની પણ જતું હોય છે. એના સિવાય બીજો રસ્તો પણ ક્યાં હોય છે?\nમનને મનાવવું જ પડતું હોય છે. ક્યારેક મન માનતું નથી. મન ન માને ત્યારે મનને મારવું પડતું હોય છે. કેટલા લોકો મરેલા મન સાથે જીવતા હોય છે? હાલતાં-ચાલતાં અને શ્વાસ લેતા હોય છે, પણ જીવતા શબની જેમ જીવતા હોય છે! મન તો એવું બદમાશ છેને કે એક વખત મારી નાખો તો પણ પાછું જીવતું થાય છે. પાછું ક્યાંક ખેંચાય છે. એની ફિતરત જ બદમાશીની છે. નક્કી કરી લીધું હોય કે હવે બસ, ઇનફ ઇઝ ઇનફ, આપણો સંબંધ પૂરો તો પણ સમય આવ્યે કહેતું રહે છે કે સાવ એવું થોડું હોય? આપણે પણ એના જેવું થવાનું? તો પછી આપણામાં અને તેનામાં ફરક શું?\nએક યુવાનના મોબાઇલની રિંગ વાગી. સ્ક્રીન પર જોયું તો વર્ષો અગાઉ કોલેજમાં સાથે ભણતી એક છોકરીનું નામ હતું. આ કોલ રિસીવ કરું કે નહીં? મન સાથે મથામણ ચાલી. આમ તો નક્કી કર્યું હતું કે હવે આની સાથે કોઈ સંબંધ નથી રાખવો. મોઢું નથી જોવું. વાત નથી કરવી. ગમતી હતી એ. ગ્રૂપમાં જ હતી. દરરોજ મસ્તી-મજાક થતી. મને લાગતું હતું કે હું પણ એને ગમું છું. એક દિવસ હિંમત કરીને કહી દીધું કે, હું તને પ્રેમ કરું છું! અત્યાર સુધી મને જે આંખો અત્યંત પવિત્ર અને પ્યારી લાગતી હતી એ જ આંખો પહોળી થઈ ગઈ! પ્રેમ? ના, હું તને પ્રેમ નથી કરતી. હું તો બીજા કોઈને પ્રેમ કરું છું. કેટલાંયે સપનાં એકસાથે ચકનાચૂર થઈ ગયાં. સપનાં તૂટે એનો વાંધો નથી હોતો, એ તૂટેલા સપનાની કરચો ઘણી વખત આખી જિંદગી ખૂંચતી રહે છે એ સહન નથી થતું. બધું જ એક ઝાટકે ખતમ થઈ ગયું. કોલેજના છેલ્લા દિવસે બાય કહેવા જેટલો પણ સંબંધ બચ્યો ન હતો. જોકે, જતી વખતે તેને એક નજર જોઈ લેવાની લાલચ નહોતી રોકી શક્યો. એ પણ જોતી હતી. એની આંખો સોરી કહેતી હતી? કે પછી એવું કહેતી હતી કે તું ગમે તે માની લે એમાં મારો શું વાંક? જે હોય તે. આમેય શું ફેર પડે છે? હવે ક્યાં મળવાનાં છીએ! મનને મનાવી લીધું હતું.\nહવે આ ફોનથી મન સાથે પાછી દલીલો શરૂ થઈ. ફોન રિસીવ કરું કે નહીં? મારે શા માટે એનો ફોન રિસીવ કરવો જોઈએ? કંઈક કામ હશે એટલે ફોન કર્યો હશે? જવા દે, વાત જ નથી કરવી. મન વળી સળવળ્યું. એ કંઈ તકલીફમાં તો નહીં હોયને? યાર, ગમે એ હોય પણ એ સમયે એ મને ગમી હતી. એના માટે કંઈ પણ કરવા તૈયાર હતો. આજે વાત કરવા પણ તૈયાર નથી? કેવો છે તું? તારે વાત કરવી જોઈએ. પાછું એ જ મન કહે છે કે, રેવા દે, પાછા એ ચક્કરમાં નથી પડવું. એને વિચાર આવ્યો. આમાં હું શું કરું છું અને મારું મન શું કહે છે? કે પછી બધું જ મારું મન કરે છે. મને તો અગાઉ જ ફેંસલો આપી દીધો હતો કે એની સાથે સંબંધ પૂરા! હવે એ જ મન લલચાવે છે. બાય ધ વે, તમે આ યુવાનની જગ્યાએ હોવ તો શું કરો? થવા માંડીને મન સાથે વાત! મન કાં હા પાડશે અને કાં ના પાડશે, પાછા હા કે ‘ના’નાં કારણો પણ આપશે. ઉફ્ફ યે મન, એટલી આસાનીથી ક્યાં આપણને છોડતું હોય છે.\nસંવેદનાઓ ક્યાં ક્યારેય મરતી હોય છે, એ તો સજીવન થતી હોય છે! ક્યારેક ફરીથી મરવા માટે પણ સજીવન થતી હોય છે! ક્યારેક આપણે સંવેદનાનું ખૂન કરવું પડે છે અને પછી એની સજા પણ ભોગવવી પડે છે. છોડી દીધા પછી પણ બધું ક્યાં છૂટી જતું હોય છે? એક ગઝલની પંક્તિ છે, બેનામ સા યે દર્દ ઠહર ક્યૂં નહીં જાતા, જો બીત ગયા હૈ વો ગુજર ક્યૂ નહીં જાતા!\nમન કદાચ સમજતું તો બધું હોય છે, પણ મન સ્વીકારતું હોય છે ખરું? ઘણાં સત્ય પણ એવાં હોય છે જે સમજી શકાતાં નથી. ગળે ઊતરતાં નથી. ઘણાં સત્ય સમજી શકાતાં હોય છે છતાં સ્વીકારી શકાતાં નથી. એ સત્યને સ્વીકારવા પણ મનને મનાવવું પડે છે. એ હવે નથી. એ હવે ક્યારેય હશે પણ નહીં. એક વડીલે કહેલી આ વાત છે. ત્રીસ વર્ષનાં દાંપત્યજીવન પછી એક અકસ્માતમાં પત્ની ચાલી ગઈ. એ દિવસે હું એની રાહ જોતો હતો. તું આવ આપણે રાતે બહાર જમવા જઈશું. એ આવી પણ જીવતી ન હતી. એનું મોત થયું એ સત્ય છે. સમજાય પણ છે. છતાં હજુ સ્વીકારી શકાતું નથી. હા, કહેવું હોય તો કહી શકાય કે, સ્વીકારી લીધું છે, પણ સ્વીકારેલું રોજેરોજ સવાલો તો કરતું જ રહે છે! મનને રોજ કહેવું પડે છે કે એ હવે નથી. તું એકલો છે. અમારી ગમતી હોટલ નજીકથી પસાર થાઉં છું ત્યારે એમ થાય છે કે, આવી ગઈ હોતને તો આ હોટલમાં જ એને જમવા લઈ આવત. એની સ્મશાનયાત્રા નીકળી હતી હોટલથી અડીને આવેલા રસ્તે! કેવી રીતે મનાવું મનને? હવે તો મનને મનાવવાનો પણ થાક લાગે છે. હાંફી જાઉં છું. એની સાથે ઝઘડું છું. મનને મારવાનો પણ પ્રયાસ કરું છું, પણ નથી મરતું એ! નહીં મરે, જ્યાં સુધી હું જીવતો છું ત્યાં સુધી આ મન નહીં મરે!\nક્યારેક કેવું થતું હોય છે? જ્યારે આપણા પોતાના આપણી વાત ન માને ત્યારે આપણે મનને મનાવવું પડતું હોય છે! એ તો નહીં માને, તું તો માની જા! એ તો મને શાંતિ લેવા નહીં દે, તું તો લેવા દે! મન પણ ક્યાં પાછું આપણા એકલા સાથેય જોડાયેલું હોય છે. એ તો આપણે જેને પ્રેમ કરતા હોઈએ એની સાથે પણ જોડાયેલું હોય છે! એક પિતાની વાત છે. દીકરીએ એની પસંદના છોકરા સાથે લગ્નની વાત કરી. પિતાએ કહ્યું, તું એના કરતાં વધુ સારો લાઇફ પાર્ટનર ડિઝર્વ કરે છે. આમ તો દરેક બાપને એવું જ થતું હોય છે કે દીકરીએ જે છોકરાને પસંદ કર્યો છે એનાથી તેને વધુ સારો છોકરો મળી શક્યો હોત! દીકરી માટે દરેક બાપની એક કલ્પના હોય છે અને એ મહાન જ હોય છે. દીકરીએ કહ્યું કે, ના મારે તેની સાથે જ પરણવું છે. દીકરી લાડકી હતી. તેની ઇચ્છાથી વધુ કંઈ હતું જ નહીં. અગેઇન, મનને માનવવાની વાત. પિતા પોતાની સાથે વાતો કરતા રહ્યા. દીકરીને ગમે છેને! બીજું મારે શું જોઈએ! એની ખુશીમાં મારી ખુશી. દીકરીને હા પાડી દીધી, પણ મનને મનાવતા બહુ વાર લાગી.\nમનને મરકટ કહ્યું છે. વાંદરાની જેમ કૂદાકૂદ કરતું રહે છે. જોકે, આ મન તો છે જે આપણને જિવાડે છે આપણે કંઈ ખોટું કરવા જતા હોય તો એ રોકે છે. ના પાડે છે. કહે છે કે રહેવા દે, તું એવો નથી. તને એ ન શોભે. એ તો આપણને આપણા ભણી પાછા વાળે છે. અપસેટ હોઈએ ત્યારે આપણે કહીએ છીએ કે ક્યાંય મન નથી લાગતું. આવા સમયે મનને મનાવી લેજો. મનને મારતાં નહીં. એ જ તો આપણો ખરો સાથીદાર હોય છે. એ આપણી સાથે જ રહે છે. આપણને છોડતું નથી. મન મૂંઝાયેલું હોય તો એને લાડકું કરો. થઈ જશે બધું. ક્યાં કંઈ કાયમી છે. મારી સાથે જ આવું થોડું થાય છે. અપ-ડાઉન્સ તો બધાની લાઇફમાં આવે છે. આ દિવસો પણ ચાલ્યા જશે. તું પ્રફુલ્લિત થઈ જાય. તું મૂંઝાઈશ તું હું મુરઝાઈ જશે. તમારા મનને હળવું રાખો. જીવતું રાખો. પ્રસન્નતા એ ચહેરાનું સૌંદર્ય છે અને મન જો મહેકતું હશે તો જ ચહેરો ખીલેલો રહેશે.\nજેના મન બુદ્ધિથી ચાલે છે, તેમને ત્યાં શાંતિ એકાદ દહાડો જ રહે છે. -વિલિયમ કોલિન્સ.\n(‘દિવ્ય ભાસ્કર’, ‘કળશ’ પૂર્તિ, તા. 07 જુન 2017, બુધવાર, ‘ચિંતનની પળે’ કોલમ)\ncan you please direct whatsapp me if i giving you my number please reply on my mail!


મોહન ભાગવત પણ મોટી મોટી કરવામાં મોદીના રવાડે? । તંત્રી લેખ | Editor Choice | Gujarat Mirror\nમોહન ભાગવત પણ મોટી મોટી કરવામાં મોદીના રવાડે? । તંત્રી લેખ\nઆરએસએસના વડા મોહન ભાગવતજીએ ભારે કરી! જો મળતા અહેવાલો સત્ય હોય તો તેમનું નિવેદન આશ્ર્ચર્ય અને આઘાત આપનારું છે. એમના કહેવાનો સીધો અર્થ એમજ થાય છે કે, સંઘ લશ્કરનું કામ સંભાળી શકે તેમ છે. જે કામ કરતાં લશ્કરને છ થી સાત મહિના લાગે, એ સંઘ ત્રણ દિવસમાં કરી શકવાની ક્ષમતા ધરાવે છે. ભાષણમાં બોલી તો ગયા પણ એક છટકબારી પણ રાખી દીધી. તેમણે કહ્યું કે, સંઘના સ્વયંસેવકો મોરચો સંભાળવા તૈયાર થઈ જશે, જો સરહદો પર કટોકટીભરી સ્થિતિ પેદા થશે અને જો બંધારણ મંજૂરી આપશે તો! બાકી, સંઘના સ્વયંસેવકો તો રોજનું લશ્કરી શિષ્ટ જાળવીને જ જીવે છે! હવે મોદી સંઘને સરહદો સોંપી દે એટલી જ વાર છે!\nસંઘનું પૂરું નામ રાષ્ટ્રીય સ્વયંસેવક સંઘ છે, અને એ એક સાંસ્કૃતિક સંગઠન છે. બીજી તરફ સંઘ એ ભારતીય જનતા પક્ષની પૈતૃક સંસ્થા પણ ગણાય છે. જનસંઘ એ તેમનો પહેલો રાજકીય પક્ષ હતો, જે પાછળથી ભાજપ બન્યો.\nઆ અગાઉ પણ મોહન ભાગવતનાં ઘણાં સારાં નિવેદનો રાજકીય પક્ષો અને દેશની જનતાની સમજમાં નથી આવ્યાં. ભલે હમણાં તેમણે નગાયથને પારેવડાંની વચ્ચે મૂકવા જેવું કહ્યું હોય પણ દેશની મહિલાઓએ ઘણાં બાળકો પેદા કરવાં જોઈએ અને ચોર-લૂંટારાઓથી લૂંટાયેલા લોકોને નપાછા લાવવાથ અંગે કરેલાં નિવેદનોએ લોકોનું ધ્યાન દોર્યું જ છે. પણ તેમના કહેવાના અર્થ નહોતા સમજી શકાયા એ અલગ વાત છે. અત્યારના નિવેદન પરથી પણ લોકોને એમ લાગશે જ સંઘના વડાએ જે ઓફર મૂકી છે એ દેશ માટે એક મોટી તક છે. ઘણા વાંકદેખા તેને નકારાત્મક રીતે જોશે.\nભાગવતજીએ બતાવેલી સરહદો સંભાળવાની તૈયારી પાછળ ચોક્કસ ગણતરીઓ હશે, અને એ દેશહિતમાં જ હશે! ચાલો, થોડી કલ્પના કરી જોઈએ. પહેલું કારણ તો એ હશે કે, દેશભક્તિ કાંઈ વેચાતી ન લેવાય. સંઘના સ્વયંસેવકો કંઈ લશ્કરના જવાનોની માફક પગાર નથી લેવાના. એટલે દેશની તિજોરી પરથી કેટલો બોજો ઓછો થઈ જાય! એ નવન રેન્ક વન પેન્શનપની માગણી સાથે હડતાળ પર પણ નહીં ઊતરે! દેશનું રક્ષણ નિ:શુલ્ક રીતે થતું હોય તો લશ્કરની જાળવણી પાછળ આવડો ખર્ચ શા માટે કરવો જોઈએ?\nમોહન ભાગવતની વાતો હંમેશાં પ્રેરક રહી છે, એ પોતાના વિચારો, દૃષ્ટિકોણ અને કર્તવ્યમાં હંમેશાં સંયમિત રહ્યા છે. મુઝફરપુરમાં તેમણે કરેલી વાતનાં મૂળ તો છેક નાગપુરના અધિવેશનમાં રોપાયાં હશે!\nજોકે આમ પણ સંરક્ષણ નિષ્ણાંતો કકળાટ કર્યા જ કરતા હતા કે, મોદી સરકાર સંરક્ષણ માટેનાં સાધનો ખરીદવામાં જરા પણ ઉતાવળ નથી કરતી. હવે તેમનાં મોઢાં પણ સીવાઈ જશે અને સરકાર નવી તોપ, નવા મિસાઈલ્સ અને તેના જેવાં બીજાં અન્ય સાધનોની ખરીદીની જવાબદારીમાંથી છૂટી જશે! અને હવે તો સંરક્ષણ સાધનોમાં બદલાવ આવી જશે. લાઠી સાથેના સજ્જ સંઘના સ્વયંસેવકોની જરૂરિયાત પણ જુદી જ હશેને? એસોલ્ટ રાઈફલ જેવી નએસોલ્ટ લાઠીથની હવે જરૂરત રહેશે. પછી લશ્કરના વડાઓને શીખવા મળશે કે, આપણા પક્ષે ઓછી જાનહાની સાથે દેશનું રક્ષણ કઈ રીતે થઈ શકે! અને સંઘ કબજો લઈ લે એટલે સ્વતંત્રતાથી આજ દિવસ સુધી વિદેશી ટેક્નોલોજી પર રહેલો આધાર દૂર થઈ જશે. હવે શાસ્ત્રોમાં વર્ણવાયેલા વૈદિક સાધનોથી કામ ચાલી જશે! સૌથી વધારે લશ્કર પર સરકારને માનવાનો બોજ હતો હવે સરકારે સંઘનું માનવું પડશે. જો માનતા હોઈએ કે, મોદીની જોહૂકમી વધારે છે... તો એ દૂર થઈ જશે! ઠીક છે આ બધી વાત હકીકત એ છે કે સામાન્યપણે સંયમ રાખતા ભાગવતજીની જીભ લપસી છે, એ પણ હકીકત સંઘને દેશભક્તિની સર્ટિફિકેટની જરૂર નથી.\nકૉંગ્રેસ ખોટો ઊહાપોહ કરે છે કે, વડા પ્રધાને સંઘના વડાએ વહેતા કરેલા વિચાર અંગે સ્પષ્ટતા કરવી જોઈએ, અને લશ્કરના અપમાન બદલ સંઘના વડાએ માફી માગવી જોઈએ... કૉંગ્રેસ તો બચી ગઈ કહેવાય. મોદી કૉંગ્રેસ મુક્ત ભારતની ઝુંબેશ ચલાવે છે, સંઘના વડાએ તો નલશ્કર મુક્તથ ભારતની લાગણી દેશભરમાં ફેલાવી દીધી! સંઘના મુખ્યાલયે સ્પષ્ટતા કરવામાં વિલંબ કર્યો કે, ભાગવતજીનો કહેવાનો મતલબ તમે સમજો છો તેવો નથી! એમને પૂછો તો ખરા!


જે ઓસ્ટ્રેલિયન ભારતીય લોકો OCI કાર્ડ ધરાવે છે તેઓ આગામી 18મી મેના રોજ ઓસ્ટ્રેલિયામાં યોજાનારી કેન્દ્રીય ચૂંટણીમાં લેબર કે લિબરલ પાર્ટી તરફથી પોતાની ઉમેદવારી નહીં નોંધાવી શકે.\nઓસ્ટ્રેલિયાના કાયદાના સેક્શન 44 પ્રમાણે, લેબર કે લિબરલ પાર્ટી આગામી 18મી મેના રોજ ઓસ્ટ્રેલિયામાં યોજાનારી ચૂંટણીમાં OCI કાર્ડ ધરાવતા ભારતીય ઓસ્ટ્રેલિયનને ઉમેદવારી નહીં આપી શકે.\nઆ ઘટનાની પુષ્ટિ ત્યારે થઇ જ્યારે લિબરલ પાર્ટી તરફથી વિક્ટોરિયાની વિલ્સ બેઠકના ભારતીય મૂળના મહિલા ઉમેદવાર વૈશાલી ઘોષને બેવડી નાગરિકતા ધરાવવાના મામલામાં ચૂંટણી લડવા અસમર્થ જાહેર કરાયા હતા.\nઅન્ય એક ઉમેદવારે પોતાનું નામ જાહેર નહીં કરવાની શરતે SBS Punjabi ને જણાવ્યું હતું કે તેમણે પોતાનું Overseas Citizen of India (OCI) કાર્ડ ત્યાગવાના પ્રસ્તાવનો અસ્વીકાર કર્યો એટલે તેમને પાર્ટીની ઉમેદવારી આપવામાંથી બાકાત કરાયા છે.\nઆ ઉપરાંત, દેશની બે મોટી પાર્ટીઓમાંથી એક પાર્ટી તરફથી ઉમેદવાર બનનારા એક ભારતીય મૂળના ઓસ્ટ્રેલિયને જણાવ્યું હતું કે તેમણે પોતાના OCI કાર્ડનો ત્યાગ કર્યો ત્યાર બાદ જ તેમની ચૂંટણી માટેની ઉમેદવારી નક્કી થઇ હતી.\nલેબર એને બિલરલ બંને પાર્ટીઓએ SBS Punjabi ને આ બાબતનું સમર્થન આપ્યું હતું અને જણાવ્યું હતું કે OCI કાર્ડ ધરાવતા એક પણ ભારતીય મૂળના ઓસ્ટ્રેલિયન વ્યક્તિને તેઓ ઉમેદવારી નહીં આપે.\nOCI કાર્ડ શું છ?\nOverseas Citizen of India (OCI) કાર્ડ એ કોઇ પણ ભારતીય મૂળના વિદેશી નાગરિકને ભારત સરકાર દ્વારા દેશમાં દાખલ થવાની, વ્યવસાય કરવાની કે દેશમાં લાંબા ગાળા માટે રહેવાની મંજૂરી છે.\nભારતમાં બે દેશની નાગરિકતા ધરાવતો કાયદો અમલમાં ન હોવાના કારણે આ કાર્ડ ધરાવનાર વ્યક્તિને ભારતની સંપૂર્ણ નાગરિકતા મળતી નથી. આ ઉપરાંત OCI કાર્ડ ધરાવતી વ્યક્તિ ભારતની ચૂંટણીમાં વોટ આપી શકતી નથી કે ખેતી લાયક જમીન પણ ખરીદી શકતી નથી.\nલિબરલ પાર્ટીના ચૂંટણી માટેના પ્રવક્તાએ SBS Punjabiને જણાવ્યું હતું કે, પાર્ટી દેશના બંધારણે ઘડેલા કાયદાનું પાલન કરશે અને તેનું ઉલ્લંઘન ન થાય તેની તકેદારી રાખશે.\n"સેક્શન 44 પ્રમાણે અન્ય દેશની નાગરિકતા ધરાવવા સમર્થ અથવા જે-તે દેશમાં વ્યવસાય કરવાની માન્યતા ધરાવતી વ્યક્તિ દેશની ચૂંટણીમાં પોતાની ઉમેદવારી નોંધાવી શકે નહીં."\nબીજી તરફ, SBS Punjabi ને આપેલા નિવેદનમાં લેબર પાર્ટીના પ્રવક્તાએ જણાવ્યું હતું કે, તમામ ઉમેદવારોએ દેશના બંધારણના સેક્શન 44 પ્રમાણે નક્કી કરવામાં આવેલા નિયમોનું પાલન કરવું જરૂરી છે.\nજોકે, આ નિર્ણયથી કેટલા ભારતીય મૂળના લોકોની ઉમેદવારીને અસર થશે અને કેટલા વ્યક્તિઓની ઉમેદવારી રદ કરી દેવાઇ છે તે અંગે બંને પાર્ટીઓએ કોઇ પ્રત્યુત્તર આપ્યો નહોતો.\nવિક્ટોરિયામાં એક નાગરિકે પોતાનું OCI કાર્ડ ન ત્યાગતા ઉમેદવારી ન મળવાને સમર્થન આપ્યું હતું. તેણે પોતાના નિવેદનમાં SBS Punjabi ને જણાવ્યું હતું કે, હું કાયદાનું સન્માન કરું છું. પરંતુ, આગામી પેઢીઓ દેશના આ વલણ બાદ OCI કાર્ડ ધરાવવું કે નહીં તેની મૂંઝવણમાં વધારો કરશે.\nભારતમાં જન્મેલા ભારતીય મૂળના ઓસ્ટ્રેલિયન નાગરિકો જ OCI કાર્ડ ધરાવતા નથી, ઓસ્ટ્રેલિયામાં જન્મેલા તેમના બાળકો અને પૌત્ર કે પૌત્રી પણ OCI કાર્ડ ધરાવી શકે છે.\nઘટના બાદ, SBS Punjabi એ કેનબેરા સ્થિત ઇન્ડિયન હાઇકમિશનનો સંપર્ક કર્યો હતો પરંતુ તેમના તરફથી હજી સુધી કોઇ પ્રત્યુત્તર મળ્યો નથ\nગેસ સ્ટેશન, ક્લિનીંગ, નાઇટ ફિલીંગથી કાઉન્સિલર, MLA બનવાની સફર


પોલીસથી બચવા ભાગ્યા પણ કાર ડિવાઈડર સાથે અથડાઈ ને દારૂ પકડાયો | car divider accident - Sambhaav News\nઅમદાવાદ: બાવળા ચાંગોદર હાઇવે પર ગત રાત્રે ચાંગોદર પોલીસ પેટ્રોલિંગ કરી રહી હતી ત્યારે અમદાવાદથી બાવળા તરફ જતી એક કારને પોલીસે રોકતાં કારચાલકે કાર ભગાવી મૂકી હતી અને કાર ડિવાઇડર સાથે અથડાતાં કાર ઊભી રહી હતી.\nપોલીસે કારમાં તપાસ કરતા દારૂ અને બિયરનો જથ્થો મળી આવ્યો હતો. પોલીસે કારમાં બેઠેલા એક શખસને ઝડપી લીધો હતો. જ્યારે બે લોકો ફરાર થવામાં સફળ થયા હતા. ચાંગોદર પોલીસે દારૂ અને ગાડી કબજે લઇ વધુ તપાસ હાથ ધરી છે.\nપોલીસ સૂત્રો પાસેથી મળતી માહિતી મુજબ ચાંગોદર પોલીસ સ્ટેશનના પી.આઇ. એ.પી. દેસાઇ અને તેમની ટીમ રાત્રે ચાંગોદર બાવળા હાઇ વે પર વાહન ચેકિંગ કરી રહી હતી ત્યારે અમદાવાદ તરફથી પુરપાટ ઝડપે એક સ્કોડા ગાડી આવી હતી. કારને પોલીસે હાથ બતાવી રોકવાનો ઇશારો કર્યો હતો. પરંતુ કારચાલકે કારને હંકારી મૂકી હતી.\nકાર ઊભી ન રહેતાં ચાંગોદર પોલીસે કારની પીછો કર્યો હતો. નવાપુરા પાટિયા નજીક કાર પરથી કાર ચાલકે કાબૂ ગુમાવ્યો અને કાર ડિવાઇડર સાથે અથડાઇ અને બંધ પડી ગઇ હતી. કારમાંથી કેતન શિયાળ (રહે. ભાવનગર) અને અન્ય એક શખ્સ ઊતરી ફરાર થઇ ગયા હતા જ્યારે અમિત મહેશ પરમાર (રહે. અમીધારા સોસા., ભાવનગર) પોલીસના હાથે ઝડપાઇ ગયા હતા.\nપોલીસ તપાસમાં આરોપીઓની કારમાંથી બિયરની પેટી, સાત પેટી દારૂ અને છૂટી બોટલ નંગ ૩૩ મળી કુલ ૯૪,૩૦૦નો મુદ્દામાલ મળી આવ્યો હતો. આરોપીઓ આ દારૂ બિયરનો જથ્થો રાજસ્થાનના ભીમસિંગ વાડાથી લઇને ભાવનગર તરફ જઇ રહ્યા હતા. પોલીસે હાલ ફરાર બે આરોપીઓની શોધખોળ શરૂ કરી છે.\nમોદીની તુલના તાનાશાહ કિમ સાથે કરી, કાનપુર પોલીસે 23 વ્યાપારીઓ સામે કેસ કર્યો


કલાકારો માટે સાચું બોલવું સજા કે મજા? – Medha Pandya Bhatt\nકલાકારો માટે સાચું બોલવું સજા કે મજા?\nઆપણે સૌ જાણીએ છીએ કે આપણને નાનપણથી જ જણાવવામાં આવે છે અને ભણાવવામાં આવે છે કે હંમેશા સાચું બોલવું જોઇએ, પરંતુ સાચું બોલવાથી કેટલી મુશ્કેલી પડે છે અને તે કેટલું નુકસાનકારક સાબિત થાય છે તે દરેક વ્યક્તિ જાણે છે. બોલિવૂડ સ્ટાર માટે પણ સાચું બોલવું ખૂબ મુશ્કેલ છે. સાચુ બોલવાથી તેમને પણ જીવનમાં ક્યાંકને ક્યાંક તકલીફો પડી છે. આવા જ કેટલાક બોલીવુડ કલાકારો પાસેથી તેમના જીવનના સત્ય બોલવાના અને સત્ય ન બોલવાના કિસ્સાઓ જાણીએ\nજુઠ્ઠું બોલવા કરતા એકવાર સાચું બોલવું વધારે સરળ છે – કંગના રનોટ\nહું જે કહું છું તે હંમેશા બિન્દાસ કહું છું કારણ કે મને ખબર છે કે જૂઠ્ઠુ ગમે તેટલું મજબૂત હોય ક્યારેક ને ક્યારેક લોકો સમક્ષ આવે છે. તે સિવાય મને કોઈના ખોટા વખાણ કરવા કે ચમચાગીરી કરવાની આદત નથી. જો મને લાગે કે સામેવાળી વ્યક્તિ સાચે જ વખાણપાત્ર છે, તો હું તેના વિશે સાચો અભિપ્રાય આપું છું. મેં ઘણી વાર સાચું બોલવાનો પ્રયત્ન કર્યો છે, જેના કારણે મને ખૂબ સાચુ-ખોટું સાંભળવા મળ્યું છે. મારી સાથે નેપોટિઝમ વિશે કે પછી ફિલ્મ મણિકર્ણિકા – ધ ક્વીન ઓફ ઝાંસી ને લઈને સાચુ બોલવાના કારણે વિવાદ થયો હોય એવું પણ બન્યું છે. હું હંમેશા બિન્દાસ રીતે મારી વાત રજુ કરું છું, કારણ કે હું સાચી છું અને તેથી જ કોઈપણ વ્યક્તિ મારું ખરાબ કરી શકતું નથી. મને લાગે છે કે સો વાર જુઠ્ઠું બોલવા કરતા એકવાર સાચું બોલવું વધારે સરળ છે. કોઈના ડરના કારણે તો હું ક્યારેય ખોટું બોલતી નથી.\nહંમેશા સાચું બોલવું હાનિકારક પણ છે – સલમાન ખાન\nહું હંમેશા સાચું બોલું છું, પરંતુ લોકો મને સાચું બોલવા દેતા નથી. ખાસ કરીને જ્યારે હું ટ્વીટર પણ મારા વિચારો વ્યક્ત કરું છું સાચું બોલું છું તો એટલી બધી મુશ્કેલીઓ ઊભી થઇ જાય છે કે મારા પિતાજીએ મને માફી માગવા માટે કહેવું પડે છે. સાચી વાત તો એ છે કે જો તમે સાચુ બોલશો તો કોઈ તમારી સાથે વાતચીત જ નહીં કરે કારણ કે આજે લોકો સાચું સાંભળવા જ માગતા નથી. કેટકેટલાય પોલિટિકલ અને પર્સનલ મુદ્દાઓ છે જેના ઉપર જો હું સાચું બોલવાનું શરૂ કરું તો મારું જીવવું મુશ્કેલ બની જશે. તેમ છતાંય હું સતત પ્રયત્ન કરતો રહું છું કે સાચું બોલું અને સામેવાળા વ્યક્તિ ને સાચી સલાહ આપી શકું. ઈન્ડસ્ટ્રીમાં ઘણા લોકોએ મારા કડવા સત્યને સમર્થન આપ્યું છે અને પોતાનામાં સુધારો પણ કર્યો છે. હંમેશા સાચું બોલવું હાનિકારક પણ છે કારણ કે આપણે પોતે પણ સાચુ સહન કરી શકતા નથી. હું વિચારું છું કે હું એવા લોકોની વચ્ચે જ સાચું બોલું જે લોકો મારી કહેલી સાચી વાતને સમજે અને તેની કદર કરી શકે.\nસાચુ બોલવાથી કોઇને દુખ પહોંચે તે જોઇ શકતો નથી – રણવીર સિંહ\nહું વધારે પડતું સાચું બોલતો નથી કારણકે લોકોને મારા કારણે દુઃખી કરવા ઇચ્છતો નથી. જો હું સાચું બોલીશ તો સામેવાળી વ્યક્તિ દુઃખી થઈ જશે. તેથી વધારે સાચું ન કહું તેવો મારો હંમેશા પ્રયત્ન રહે છે. હું પર્સનલી લોકોને દુઃખી જોઇ શકતો નથી. હું ઈચ્છું છું કે મારી વાતોથી મારા વર્તનથી લોકોનું મનોરંજન કરી શું અને લોકો ખૂબ આનંદ કરે અને ખુશ રહે. દરેક વ્યક્તિમાં કંઈક ને કંઈક ઊણપ હોય છે. જો આપણી અંદર દરેક પ્રકારની ખૂબીઓ હોત તો આપણે બીજા માં ખામી શોધી શક્યા હોત, પરંતુ કોઈપણ સંપૂર્ણ રીતે પરફેક્ટ વ્યક્તિ નથી. દરેક વ્યક્તિમાં કોઈક ને કોઈક ખામી છુપાયેલી જ હોય છે. આપણે સિસ્ટમની વાત કરીએ કે વ્યક્તિની હું ક્યારેય સાચું બોલીને કોઈને દુઃખી કરતો નથી પરંતુ તેને પોતાની રીતે સલાહ જરૂરથી આપું છું. જો તે સમજી જાય તો ઠીક અને ન સમજી શકે તો મને તે વ્યક્તિથી કોઈ ફરિયાદ રહેતી નથી.\nમારા ઘરમાં દરેક વ્યક્તિ મારા સાચા બોલવાથી ખૂબ ડરે છે – સોનમ કપૂર\nહું સાચું બોલવાથી ડરતી નથી પરંતુ હું માનું છું કે સત્ય ખૂબ કડવું હોય છે. સાચું બોલવાથી આપણે પોતાના લોકોને સુધારી શકીએ છીએ એ વાત સાચી છે, પણ સાથે જ આપણે હંમેશા સાચું બોલીશું, ઈમાનદાર રહીશું, તો તેવામાં તમને રિસ્પોન્સ પણ સારો મળશે. આવી વ્યક્તિના મિત્રો ખૂબ ઓછા હોય છે, પરંતુ તે દરેક સાચા મિત્રો હશે. સાથે જ એક વાતનું હંમેશા ધ્યાન રાખવું પડે છે કે સાચું બોલતી વખતે એટલી સાવધાની જરૂર રાખવી જોઈએ કે સામેવાળી વ્યક્તિને ખોટું લાગે નહીં અને તમે તમારી વાત પણ રજૂ કરી શકો. મારા ઘરમાં દરેક વ્યક્તિ મારાથી ખૂબ ડરે છે કારણકે હું તેમને સાચું કહેવાથી ડરતી નથી. ખાસ કરીને મારા પિતા મારાથી ખૂબ ડરે છે. જોકે ક્યારેક ખોટું બોલવાથી કોઈનું નુકસાન ન થતું હોય અને સામેવાળાને ખુશી મળતી હોય તો જુઠ્ઠું પણ બોલી શકાય છે. તેમાં કોઈ નુકસાન નથી.\nસાચું બોલવાના કારણે મારે સાર્વજનિક રીતે માફી માગવી પડી છે – કપિલ શર્મા\nઅરે બાપ રે, આજના સમયમાં સાચું બોલવું તો ખૂબ જ મુશ્કેલ કામ છે, કારણકે કોઈ સાચું સાંભળવામાં માગતું જ નથી. તમે એકવાર સાચું બોલીને તો જુઓ, તમને એટલી બધી ગાળો સાંભળવા મળશે કે તમારી તબિયત બગડી જશે. આ વાતનો અનુભવ મને સૌથી વધારે થયેલ છે. તેથી હું સાચું બોલતા હંમેશા ડરું છું. ઘણીવાર તો સાચું બોલવાના કારણે મારે સાર્વજનિક રીતે લોકોની માફી માગવી પડી છે. તેથી હું પબ્લિકલી તો લોકોની માફી માગવાથી ખૂબ ડરું છું, પરંતુ મારા પોતાના લોકોની વચ્ચે બેધડક સાચું બોલી દઉં છું કારણકે ત્યાં આગળ મારી વાતને કોઈ ખોટું માનતું નથી. લોકો મને ખૂબ પ્રેમ કરે છે.\nખરાબ ટેવથી પરેશાન ટીવી-ફિલ્મ કલાકાર


કડકડતી ઠંડીમાં વડોદરાના વિશ્વામિત્રી બ્રીજ પાસે ધાડપાડુઓ ત્રાટક્યા : હુમલા સાથે લૂંટ\nનવગુજરાત સમય | Publish Date: Jan 29 2019 3:20PM\n- વેપારીના ગોડાઉનમાં વેપારી અને સૂઇ રહેલા તેમના મહિલા પર લોખંડી પાઇપના માર્યા ફટકા\nમધરાત્ર બાદ ગાત્રો ધ્રુજાવતા સૂસવાટા મારતા પવન સાથે પકડી કડકડતી ઠંડીમાં વડોદરાના વિશ્વામિત્રી બ્રીજ પાસે ગઇકાલે મોડી રાત્રે સશસ્ત્ર લૂટારાઓ ભંગારના ગોડાઉનમાં ત્રાટક્યા હતા. ભંગારના વેપારી અને અન્ય મહિલા પર હુમલો કરીને લૂંટ ચલાવી હોવાનો કિસ્સો બન્યો હતો.\nપોલીસ સૂત્રોના જણાવ્યા અનુસાર વડોદરાના વિશ્વામિત્રી બ્રીજ પાસે ચંદુભાઇ છોટાભાઇ ચૌહાણનું ભંગારનું ગોડાઉન આવેલુ છે. આ સ્થળે તેઓ તેમના સસરા મનોહરભાઇ ચૌહાણની સાથે ભંગારનો વેપાર કરી રહ્યા છે. ચંદુભાઇ અને તેમનો પરિવાર ગઇકાલે રાત્રે સૂઇ રહ્યો હતો. તે દરમિયાન રાત્રે ૨.૪૦ વાગે ચાર અજાણી વ્યક્તિઓ સળીયા, પાઇપ જેવા શસ્ત્રો સાથે ઘુસી આવ્યા હતા. તેઓએ આવતાની સાથે જ ચંદુભાઇને ફટકાર્યા હતા. ત્યાર બાદ તેઓએ ચંદુભાઇની સાસુ પર પણ હુમલો કર્યો હતો. બંન્ને ઘાયલ કર્યા પછી લૂટારાઓએ તીજોરીમાં તોડફોડ કરીને અંદરની વસ્તુઓ વેરણ છેરણ કરીને લૂંટ ફાટ મચાવી મૂકી હતી.\nઇજાગ્રસ્ત વેપારીના જણાવ્યા અનુસાર લૂટારાઓએ આવતાની સાતે હુમલો કરીને સાથે તિજોરીની ચાવીની માંગણી કરી હતી. તેને ચાવી આપવાનો ઇન્કાર કરતાં લૂંટારૂઓએ લોખંડના સળીયાથી તિજોરી તોડીને રોકડા રૂપિયાની લૂંટ ચલાવી હતી.\nએક તબક્કે તો ચંદુભાઇએ તેમની ચાવી સસરા પાસે હોવાનું જણાવતા લૂંટારૂએ તેઓના વાળ પકડી વધુ માર માર્યો હતો. તે બાદ લૂંટારૂઓ અન્ય જગ્યાએ સૂઇ ગયેલી સાસુ ભારતીબહેન પાસે ગયા હતા. તેઓના પણ વાળ પકડી ઉઠાડી માર મારી તિજોરીની ચાવી માંગી હતી. લૂંટારૂઓ વેપારીની સાસુ તરફ જતા વેપારી ઉઠીને બહાર સૂઇ ગયેલા મજૂરોને બોલાવવા ગયા હતા. પરંતુ, મજૂરો મદદ કરવાને બદલે લૂંટારૂઓથી ડરીને ફરાર થઇ ગયા હતા. મજૂરો મદદે ન આવતા વેપારીએ ગોડાઉનની બાજુમાં રહેતા શાંતાબહેન તથા અન્ય લોકોને ઉઠાડ્યા હતા. જો કે આસપાસમાંથી લોકો આવે તે અગાઉ લૂટારાઓ વિશ્વામિત્રીની કોતર તરફ ફરાર થઇ ગયા હતા.\nઇજાગ્રસ્ત વેપારી ચંદુભાઇ ચૌહાણે માંજલપુર પોલીસને જાણ કરતા પોલીસ સ્થળ પર દોડી ગઇ હતી. વેપારી પાસેથી વિગતો મેળવી કાર્યવાહી હાથ ધરી હતી. માંજલપુર પોલીસે ફરિયાદના આધારે ચાર લૂંટારૂઓ સામે ગુનો નોંધી તપાસ હાથ ધરી છે.\nસુરતઃઠંડા કાતિલ પવનોના કારણે શહેરમાં હાડ થીજ..


સૂર્ય ના મેષ રાશિ માં ગોચર 14-એપ્રિલ, 2021\nHome » 2021 » સૂર્ય ના મેષ રાશિ માં ગોચર\nસૂર્ય ના મેષ રાશિ માં ગોચર, અને આની બધી રાશિઓ પર પ્રભાવ (14-એપ્રિલ, 2021)\nસૂર્ય ના મેષ રાશિ માં ગોચર 14 એપ્રિલ બુધવારે ના બપોરે 2:23 મિનિટ પર થશે, જ્યારે સૂર્યદેવ તેમના પરમ મિત્ર મંગળ ના સ્વામિત્વ વાળી મેષ રાશિ માં પ્રવેશ કરશે. સૂર્ય દ્વારા વ્યક્તિ ને જીવન, શક્તિ અને ઊર્જા મળે છે. હિન્દુ કેલેન્ડર મુજબ તે ખૂબ જ શુભ દિવસ માનવામાં આવે છે કારણ કે, આ દિવસને "વૈશાખી" ના તહેવાર તરીકે પણ ઓળખવામાં આવે છે, જે દેશભરમાં ખૂબ જ ઉત્સાહ થી ઉજવવામાં આવે છે.\nજેમ કે મેષ રાશિ ને નવી શરૂઆત થી સંબંધિત રાશિ માનવા માં આવ્યા છે, આવી સ્થિતિમાં, દેશના મોટાભાગના ભાગોમાં, આ દિવસને નવા વર્ષ તરીકે, નવા શરૂઆતના દિવસ તરીકે ઉજવવાનો રિવાજ છે. કુંડળીમાં પિતા, સરકાર અને જીવનશક્તિનું પ્રતિનિધિત્વ કરતો સૂર્ય આ ગોચર દરમિયાન તેની રાશિ અથવા તેની શક્તિશાળી સ્થિતિમાં રહેશે.\nચાલે હવે જાણીએ કે સૂર્ય નું આ ગોચર ના બધી બાર રાશિ ના જાતકો ના જીવન પર કેવી રીતે પ્રભાવ પડવાનો છે.\nમેષ રાશિ ના જાતકો માટે જે સૂર્ય, તેમના પાંચમા ભાવ ને નિયંત્રિત કરે છે, તે તેમના પહેલા ઘર થી પસાર થશે, તેમના ઉચ્ચ અવસ્થા માં ગોચર કરશે. આ સૂચવે છે કે આ ગોચર મેષ લોકો માટે ઘણી મોટી સિદ્ધિઓ માટે ખૂબ જ શુભ સમય આપવાનો છે.\nવાત તમારા અંગત જીવન ની કરીએ તો આ સમય વૈવાહિત જાતક તેમના બાળકો ના સાથે વધુ સમય વિતાવવો એ તમારા સંબંધોને ચોક્કસપણે સુધારશે અને આ ગોચર દરમિયાન તમારા સંબંધને નવું પરિમાણ આપવામાં મદદ કરશે.\nમેષ રાશિના અપરિણીત લોકો આ સમયગાળા દરમિયાન કોઈ ખાસ વ્યક્તિને મળવાની સંભાવના છે. જો તમે કોઈ વ્યક્તિને પ્રેમ કરો છો, તો પછી તેમની સાથે વાતચીત કરવાનો આ પણ સારો સમય હશે.\nહવે જો તમે તમારા વ્યવસાયના પાસા વિશે વાત કરો છો, તો આ સમય દરમિયાન તમે ઉત્સાહ અને શક્તિથી ભરેલા છો જે તમને આ સમયે ઘણા અધૂરા કાર્યો પૂરા કરવામાં મદદ કરશે. તેથી, આ ગોચર નો સંપૂર્ણ ઉપયોગ કરવા માટે સર્જનાત્મક બનો અને નવા પ્રોજેક્ટ્સ પ્રારંભ કરો.\nસ્વાસ્થ્ય ના લિહાજ થી પણ આ ગોચર મેષ રાશિ ના જાતકો માટે ફળદાયી સાબિત થશે.\nઉપાય- દરરોજ સૂર્યોદય ના સમય ગાયત્રી મંત્ર નો જાર કરો.\nસૂર્ય જે આકાશીય ગ્રહો ના રાજા માનવામાં આવે છે, વૃષભ રાશિ ના જાતકો માટે ચોથા ઘર ને નિયંત્રિત કરે છે. અને આ ગોચર દરમિયાન તેના બારમા મકાનથી તેની ઉચ્ચ સ્થિતિમાં સ્થાનાંતરિત થઈ રહ્યું છે. આ સૂચવે છે કે આ ગોચર દરમિયાન પરદેશ સ્થાયી થવા ઇચ્છતા જાતકો માટે ફાયદા અને સારા સમાચારની સંભાવના છે.\nતમારા વ્યવસાયિક જીવન ની વાત કરીએ તો, પેશે અને વ્યવસાય થી સંબંધિત યાત્રા કરવા માટે આ સમય ખૂબ ઉચિત સાબિત થશે. આ સિવાય વિદેશી સંસ્થાઓ માં કામ કરતા લોકોને આ સમયગાળા દરમિયાન તેમની સ્થિતિ અને કારકિર્દીમાં વધારો થવાની સંભાવના છે.\nઆર્થિક રૂપે વાત કરીએ તો, કેટલાક વૃષભ રાશિ ના જાતકો ને આ દરમિયાન અચલ સંપત્તિ થી લાભ થઈ શકે છે. સૂર્યના આ ગોચર દરમિયાન, પાછલા કાનૂની વિવાદોનાં પરિણામો તમારા પક્ષમાં આવે તેવી સંભાવના છે.\nવ્યક્તિગત રૂપે, આ અવધિ તમારી માં માટે શુભ સાબિત થશે કેમ કે સૂર્ય તમારી માં ના ચોથા ઘર થી ભાગ્ય ના નવમા ભાવ માં સ્થિત થશે. આ ફળસ્વરૂપ તમારી માં ને ક્યાંકથી અચાનક ફાયદો થાય અથવા શુભ પરિણામ આવે તેવી સંભાવના છે.\nજો કે, તમારા સ્વાસ્થ્ય વિશે જાગૃત રહેવું સલાહ આપવામાં આવે છે, નહીં તો તમને માથાનો દુખાવો, તાવ અથવા તમારી આંખોની રોગોથી સંબંધિત કોઈ સમસ્યા થઈ શકે છે.\nઉપાય- રવિવારે તાંબા નું દાન કરો.\nતમારી 250+ પૃષ્ઠો ની રંગીન કુંડળી પ્રાપ્ત કરો : એસ્ટ્રોસેજ બૃહત કુંડળી\nસૂર્ય જે જીવન શક્તિ અને પ્રાણ શક્તિ ના પરિબળ માનવામાં આવે છે, તે મિથુન રાશિ માં મિથુન રાશિ તહત જન્મેલા જાતકો માટે તેમના અગિયારમા ભાવ માં ગોચર કરશે. અગિયારમા ભાવ ને "નફો ઘર" કહેવામાં આવે છે કારણ કે તે તમામ પ્રકારના આર્થિક લાભનું પ્રતિનિધિત્વ કરે છે.\nજો વ્યવસાયિક રૂપે વાત કરીએ તો, જેમ કે અગિયારમા ભાવ ના રૂપ માં પેશેવર વિકાસ ના પ્રતિનિધિત્વ કરે છે, આ વાત સૂચાવે છે કે આ દરમિયાન મિથુન રાશિ ના જાતકો ને પેશેવર ક્ષેત્ર માં વૃદ્ધિ થવાના ઘણા સંભાવના છે.\nઆ સિવાય મિથુન રાશિ કે જેઓ વ્યવસાયના ક્ષેત્ર સાથે સંકળાયેલા છે તેમને પણ આ ગોચર દરમિયાન ઘણા લાભ મળવાની સંભાવના છે. તમારા મંતવ્યોનું વિનિમય કરવા માટે આ એક શ્રેષ્ઠ સમય સાબિત થઈ શકે છે, કારણ કે આ સમયગાળા દરમિયાન તમે ઘણા પ્રભાવશાળી લોકો અને મહાનુભાવોને મળશો.\nવ્યક્તિગત મોરચે, સહ-જન્મેલા લોકો અને ખાસ કરીને નાના ભાઈ-બહેનોનો ટેકો મળશે, જે તમને કોઈપણ મુશ્કેલીઓ દૂર કરવામાં મદદ કરશે. આ સિવાય, તમે તમારા મિત્રો અને સામાજિક વર્તુળો સાથે ગુણવત્તાયુક્ત સમય પસાર કરશો.\nઉપાય- રવિવારે ગૌ માતા ને ગોળ ખવડાવો\nકર્ક રાશિ ના જાતકો માટે સૂર્ય ના આ ગોચર તમેના દસમા ભાવ માં ગોચર કરશે. જ્યાં સૂર્ય તેની 'દિગ્બલી સ્થિતિ' અથવા દિશા શક્તિમાં છે. આ સૂચવે છે કે, આ રાજ્યમાં સૂર્ય કર્ક રાશિ માટે નવી ઉપલબ્ધિઓ અને વિકાસની સંભાવનાઓ લાવશે.\nસૂર્ય જે પરિવાર ના બીજા ઘર ને નિયંત્રિત કરે છે, તે આ ગોચર દરમિયાન દસમા ભાવ માં તેની ઉચ્ચ સ્થિતિ માં રહેશે. આ સ્પષ્ટ સંકેત આપે છે કે કર્ક રાશિ થી સંબંધિત લોકો કૌટુંબિક વ્યવસાય સાથે સંકળાયેલા છે, તેઓ આ સમય દરમિયાન ખૂબ નફો મેળવવાની અપેક્ષા રાખે છે અને તે જ સમયે, તેઓ તેમના વારસાને આગળ ધપાવવા માટે ઉત્તમ તકો મેળવે છે. હશે\nવર્તમાન સંસ્થાઓમાં કામ કરતા લોકોને નવી ભૂમિકા, કેટલીક નવી જવાબદારીઓ અને સમયગાળા દરમિયાન ક્ષેત્રના ઉચ્ચ હોદ્દા પર વ્યવસાય મળી શકે છે.\nસરકારી ક્ષેત્ર હેઠળ કાર્યરત કર્ક રાશિના જાતકો પણ આ ગોચર દરમિયાન તેમના કામ માટે ઘણી પ્રશંસા મેળવે તેવી સંભાવના છે. તે જ સમયે, આ સમય તે લોકો માટે અનુકૂળ સાબિત થવાનો છે જેઓ સરકારી કરારમાં કામ કરે છે.\nવ્યક્તિગત લિહાજ થી વાત કરીએ તો, વાત કરો, જો તમારા વ્યક્તિગત દ્રષ્ટિકોણથી, આ ગોચર તમારા પિતા સાથે ગુણવત્તાયુક્ત સમય પસાર કરવા માટે ખૂબ જ શુભ સમય સાબિત થશે, આ સમયગાળા દરમિયાન તમારા પિતાની તમારી સાથેના સંબંધ પણ નવા પરિમાણ સુધી પહોંચવાની સંભાવના છે.\nએટલે કે, એકંદરે, આ ગોચર કર્ક રાશિના લોકો માટે શુભ સાબિત થશે, પરંતુ કેટલીકવાર તમારી આક્રમક અને અધિકૃત વર્તનને કારણે તે તમારા વ્યક્તિગત અને વ્યાવસાયિક જીવનમાં મુશ્કેલીઓ ઊભી કરી શકે છે.\nઉપાય- તમારા જમણા હાથ ની રિંગ ફિંગર માં રવિવારે સોના અથવા તાંબા ની વીંટી માં રૂબી રત્ન પહેરો.\nવિવાહ માં થતી દેરી અથવા વૈવાહિક જીવન માં પરેશાની છે परेशानी? સમાધાન મેળવો: જ્યોતિષી પરામર્શ\nસૂર્ય, જે સિંહ રાશિ નો સ્વામી છે આ ગોચર દરમિયાન ભાગ્ય અને કિસ્મત ના તેના નવમા ભાવ માં તેમની ઉચ્ચ સ્થિતિ માં રહેશે. આના થી સિંહ રાશિ વાળા માટે શુભ ફળ મળવાની સંભાવના છે.\nવ્યવસાયિક રીતે વાત કરો, આ ગોચર દરમિયાન, આ સમય નવા પ્રોજેક્ટ્સ, યોજનાઓ અને નીતિઓ શરૂ કરવા માટે શુભ સાબિત થઈ શકે છે, કારણ કે આ સમય દરમિયાન તમને તમારા ભાગ્ય અને ભાગ્યનો સંપૂર્ણ ટેકો મળશે. કાર્યસ્થળ પર કાર્યપ્રવાહ સરળ અને સ્થિર રહેશે, જે દરમિયાન તમને કાર્યસ્થળ પર તમારા ઉપરી અધિકારીઓ તરફથી સારો ટેકો અને માન્યતા મળવાની સંભાવના છે.\nઆ સિવાય સિંહ રાશિ ના વ્યવસાય થી સંકડાયેલા જાતક આ ગોચર દરમિયાન, પહેલા થી વધુ આશાવાદી, નિર્ભીક અને અભિનવ જોવામાં આવશે, જેથી આ સમય દરમિયાન તેમના વેતન અને મુનાફા માં વૃદ્ધિ આવવાની સંભાવના છે.\nઆ ગોચર દરમિયાન, તમે તમારા પરિવાર સાથે તીર્થ યાત્રા અથવા યાત્રા પર જવાની સંભાવનાને મજબૂત કરો છો. આ યાત્રાથી તમને અપાર શાંતિ અને સંતોષ મળશે. સ્વાસ્થ્ય વિશે વાત કરતા, આ ગોચર દરમિયાન તમને કોઈ લાંબી બીમારી અથવા સમસ્યાથી છૂટકારો મળે તેવી અપેક્ષા છે.\nઉપાય- દરરોજ સૂર્યોદય ના સમય સૂર્ય નમસ્કાર કરો.\nસૂર્ય જે તમારા બારમા ભાવ ને નિયંત્રિત કરે છે. બારમા ભાવ જેને વ્યય ના ઘર માનવામાં આવે છે. તે તેના ઉચ્ચ સ્થાન પર આઠમા મકાનમાં ગોચર કરશે. કન્યા રાશિના સંકેતો માટે, આ ગોચર મધ્યમ અને સરેરાશ પરિણામો લાવવાની સાબિત થશે.\nસૌથી પહેલા અને સૌથી મહત્વપૂર્ણ વાત, આ ગોચર દરમિયાન, તમારે તમારા સ્વાસ્થ્યનું વિશેષ ધ્યાન રાખવાની સલાહ આપવામાં આવે છે, કારણ કે આ સમય દરમિયાન તમને પેટ, આંખોની રોશની, માથાનો દુખાવો અથવા વધારે તાવ જેવી સમસ્યા થઈ શકે છે.\nવ્યવસાયિક રૂપે વાત કરો તો, આ દરમિયાન તમારા મન માં તેમની મોજૂદા નોકરી બદલવાના ખ્યાલ આવી શકે છે, પણ આપણી સલાહ આ છે કે, જલ્દબાજી માં કોઈપણ ફેસલા લેવાથી બચો, તેના બદલે તમારી કુશળતા અને તમારા અનુભવ પર તમે જેટલું કરી શકો તેટલું કામ કરો.\nજો કે , કન્યા રાશિ ના કેટલાક જાતકો ને તેમના જીવનસાથી ના ધન માં વૃદ્ધિ જોવા માં મળી શકે છે, અને તમારા માં થી કેટલાક લોકો ને આ દરમિયાન તેમના સાસરા થી સારા સમર્થન અને લાભ પણ મળી શકે છે.\nત્યાં જ આ રાશિ ના છાત્રો ની વાત કરે તો, નવા વિષય અથવા કોઈ નવા ચેપ્ટર ની શરુ કરવાના ઇચ્છિત લોકો આ ગોચર થી ઘણી હદ સુધી લાભ લેવી શકે છે.\nઉપાય- સૂર્ય હોરા દરમિયાન દરરોજ સૂર્ય મંત્ર ના જાપ અને ધ્યાન કરો.\nસૂર્ય જે તુલા રાશિ ના જાતકો ના અગિયારમા ઘર ને નિયંત્રિત કરે છે, જેને “લાભ ભાવ” ના રૂપ માં પણ જાણવા માં આવે છે.તે તેમના ઉચ્ચ સ્થાન પર ઘર થી થઈને ગોચર કરી રહ્યા છે. આ સંકેત છે કે આ ગોચર તુલા રાશિના લોકો માટે શુભ ફળો અને પરિણામો લાવશે.\nવ્યાવસાયિક રીતે કહીએ તો, આ ગોચર તુલા રાશિના લોકોને શુભ પરિણામો આપશે જેઓ હાલમાં તેમની વર્તમાન આવકમાંથી આવકના નવા સ્રોતની શોધમાં છે અથવા આવકના નવા સ્રોતની શરૂઆત કરે છે. આ રાશિના વ્યવસાય સાથે સંકળાયેલા લોકોને પણ ઘણો લાભ મળશે, ખાસ કરીને જે લોકો ભાગીદારીમાં ધંધો કરી રહ્યા છે.\nઆ સમય દરમિયાન યાત્રાઓ કરવાથી, અથવા નવા શોધ વગેરે કરવાથી તમને ઘણા લાભ મળવાની સંભાવના છે, કારણ કે વેપાર ના વિસ્તાર માટે આ સમય ઘણા શુભ સાબિત થઈ શકે છે.\nતુલા રાશિના લોકોના અંગત જીવન વિશે વાત કરો, તો આ રાશિના એકલા વતની લોકો આ સમયગાળા દરમિયાન લગ્નના બંધનમાં લગ્ન કરી શકે છે. જો કે, પરિણીત લોકોને તેમના ઘમંડ અથવા ગુસ્સાને કારણે તેમના જીવનમાં થોડી ઉથલપાથલનો સામનો કરવો પડી શકે છે.\nઉપાય- કોઈપણ જરૂરી અથવા મહત્વપૂર્ણ કાર્ય માટે ઘરથી નિકળતા પહેલા પિતા અથવા કોઊ પિતા જેમ વ્યક્તિ ના આશીર્વાદ લેવીને નિકળો.\nવૃશ્ચિક રાશિ ના જાતકો માટે તેમના છઠ્ઠા ભાવ માં થનારા સૂર્ય નું આ ગોચર ઘણા શુભ અને લાભકારી સાબિત થશે અને આ ગોચર દરમિયાન તેમને મહાન પરિણામ અને ઉપલબ્ધિયા હાંસલ કરવા માં પણ મદદ મળશે.\nઆરોગ્યની દ્રષ્ટિએ, આ સમયગાળામાં, તમે તમારા સ્વાસ્થ્યની વિશેષ કાળજી લેવા માટે વધુ તૈયાર થશો, જેના માટે જો જરૂરી હોય તો તમે નવી કસરતની રીત અથવા નિયમિતનો આશરો લેતા અચકાશો નહીં. આ કડી માં, તમે તમારી ખાવાની શૈલીમાં જરૂરી ફેરફારો પણ કરી શકો છો અને તમે તમારી નિત્યક્રમમાં યોગ ધ્યાનનો પણ સમાવેશ કરી શકો છો.\nઆર્થિક દૃષ્ટિ ના લિહાજ થી વાત કરીએ તો, કોઈપણ પ્રકાર ના ઋણ અથવા કર્જ જેને તમે લાંબા સમય થી છુટકારો મળવવા ચહતા હતા, તેથી મુક્તિ મેળવવાનો આ એક શુભ સમય સાબિત થશે. કેટલાક જાતકો ને આ સમયગાળા દરમિયાન જૂના કોર્ટ કેસથી ફાયદો થવાની સંભાવના છે. જો તમે કોઈની સામે દાવો કરવાની યોજના કરી રહ્યા છો, તો આ સમય પણ આ દિશામાં આગળ વધવા માટે શુભ સાબિત થશે.\nતમને આ સમયગાળામાં તમારા પ્રયત્નો માટે પ્રશંસા અને યોગ્ય માન્યતા બંને મળે તેવી સંભાવના છે. જો તમે આ ગોચર દરમિયાન બંને વૃદ્ધિ ઘર છઠ્ઠા અને દસમા સક્રિય છે, જે દર્શાવે છે કે બઢવાનો તકો આ સમય દરમિયાન ઘણું મુશ્કેલ નથી લાગશે. નવા અવસરો ની તલાશ કરનારા જાતકો ને તેમના ઇચ્છિત ક્ષેત્રો માં નવા તકો મળવાની ઘણી સંભાવના છે.\nપ્રતિયોગી પરીક્ષા ની તૈચારી કરી રહ્યા છાત્રાઓ માટે પણ સમય શુભ સાબિત થશે કારણ કે આ દરમિયાન તમારા બધા સપના પૂર્ણ થઈ શકે છે.\nઉપાય- ગોચર દરમિયાન, દરરોજ આદિત્ય હૃદય સ્ત્રોતનો પાઠ કરો.\nબધી સમસ્યા ના સમાધાન માટે મેળવો: જ્યોતિષીય પરામર્શ\nસૂર્ય નું આ ગોચર ધનુ રાશિ ના જાતકો માટે પાંચમાં ઘર ના મધ્ય થી થશે, જેને શિક્ષા, સંતાન, બુદ્ધિ, પ્રેમ અને રોમાંસ ના પ્રતિનિધિ માનવા માં આવ્યું છે. જે આ વાત ને ઇશારા કરે છે કે આ ગોચર ધનુ રાશિ ના જાતકો માટે લાભ અને શુભ પરિણામ લઈ ને આવવા વાળા સાબિત થશે છે. સૂર્ય ના તેમના આ ગોચર દરમિયાન તમારા પાંચમાં ઘર માં સ્થિતિ, આ વાત ને ઇશારા કરે છે, કે દરમિયાન વિષેશ રૂપે વિદેશ માં અથવા તેમના ગૃહ ક્ષેત્ર થી બાહર ઉચ્ચ શિક્ષા ની તલાશ કરી રહ્યા છાત્રો ના માટે આ સમય શુભ રહેવા વાળો છે, કારણ કે આ ગોચર દરમિયાન તેમને શુભ સમાચાર મળવાની ઘણી સંભાવના છે.\nપેશા ની વાત કરીએ તો આ સમયગાળા દરમિયાન તમને મળવા વાળા તકો માં વૃદ્ધિ થવાની સંભાવના છે. અને તમે નાણાકીય સ્થિતિ માં પણ વૃદ્ધિ કરશો. જોકો જો તમે વ્યવસાય ના ક્ષેત્ર થી સંકળાયેલા છો તો ગણના કરેલા જોખિમ લેવા થી તમને શાનદાર લાભ મળવાની સંભાવના છે.\nવ્યક્તિગત રૂપે વાત કરીએ તો, ધનુ રાશિ માટે આ ગોચર મિશ્રિત પરિણામ લઈને આવશે. તમારા માંથી જે લોકો વૈવાહિત છે તેમને આ દરમિયાન તમારા બાળકો ના જીવન માં વૃદ્ધિ જોવાનું મળશે, જેથા તમારા જીવન માં ખુખી આવશે.\nઆરોગ્ય વિશે વાત કરીએ તો ગોચર નું આ સમય અનુકૂળ રહેશે. હાં પણ, જેટલું થઈ શકે તળેલા- ભૂનેલા અથવા મસાલેદાર ભોજન થી પરહેજ કરો, નહીં તો પેટ થી સંબંધિત સમસ્યા તમને આ ગોચર દરમિયાન પરેશાન કરી શકે છે.\nઉપાય- રવિવારે ઉપવાસ રાખવાથી શુભ ફળની પ્રાપ્તિ થશે.\nગ્રહો ના રાજા માનવા માં આવેલા સૂર્ય ગ્રહ, તેમના વર્તામાન ચ્રક દરમિયાન ચોથા ભાવ જેને માતા, સિભ અને સંપત્તિ ના પ્રતિનિધિ માનવામાં આવ્યા છે તેના માધ્યમથી તેની ઉચ્ચ રાશિ મેષ રાશિ માં બિરાજમાન થશે. સૂર્ય ના આ ગોચર મકર રાશિ ના જાતકો માટે મિશ્રિત પરિણામ પ્રદાન કરશે.\nવ્યક્તિગત રૂપે કહીએ તો, આ સમયે તમારી માતાનું સ્વાસ્થ્ય તમારી ચિંતાનું કારણ અને કારણ હોઈ શકે છે. તેથી ગોચર સમયગાળા દરમિયાન તેમની સાથે વધુ અને વધુ સમય પસાર કરો છો, તો તે તમને સારા પરિણામો આપી શકે છે. તમારામાંથી કેટલાક લોકોને આ ગોચર દરમિયાન તમારી પૂર્વજોની સંપત્તિ થી નફો અને લાભો પણ મળી શકે છે.\nજો કે, તે પાંચમા ઘરના સ્વામી શુક્ર સાથે સ્થિત છે, તે સૂચવે છે કે આ સમયગાળા દરમિયાન, સંશોધન, પીએચડી વગેરે સાથે સંકળાયેલા વિદ્યાર્થીઓને તેમની કરિયર થી સંબંધિત કોઈ સારા સમાચાર પ્રાપ્ત થવાની અપેક્ષા છે.\nજેમ કે ચોથા ઘર માં મૌજૂદ સૂર્ય દસમા ઘર માં તેમના ચરમ અથવા ચરમ બિંદુ થી વિપરીત સ્થિતિ માં છે, આ તે વાત ને ઇશારા કરે છે કે તમે તમારા પોશા અથવા કામ માં આવતી સમસ્યાઓ ને મહેસૂસ કરી શકો છો, જેના કારણે તમે માનસિક રીતે પરેશાન થશો. આ સિવાય આ સમય દરમિયાન તમારા વરિષ્ઠ તમારા પર ભારી થવાનો પ્રયાસ કરશે, જો તમારી સમસ્યાઓ ને વધારવારો કામ કરશે, આ માટે તમને સલાહ આપવામાં આવે છે કે ધૈર્ય રાખો અને કોઈપણ ટકરાવ થી આ ગોચર દરમિયાન દૂર રહો.\nઆરોગ્ય વિશે વાત કરીએ તો વાહન ચલાવતી વખતે વિશેષ ધ્યાન આપવાની સલાહ આપવામાં આવે છે, નહીં તો તમે કોઈ એકસીડન્ટ ના શિકાર થઈ શકો છો.\nઉપાય- દરરોજ સવારે યોગ કરો, અથવા તમે લાભકારી પરિણામ મેળવવા માટે સવારે ધ્યાન અને ચિંતન કરી શકો છો.\nતમારા વર્તમાન ચર્ક દરમિયાન તેમના ત્રીજા ઘર માં સૂર્ય ની સ્થિતિ આ વાત ના ઇશારા કરે છે કે સૂર્ય નું આ ગોચર કુંભ રાશિ ના જાતકો માટે નવી ઉપલબ્ધિઓ અને સફળતા લઈને આવવા વાળા સાબિત થશે.\nપેશેવર જીવન ના લિહાજ થી વાત કરીએ તો આ ગોચર સમય દરમિયાન તમે હદ થી વધુ આશાવાદી રહેશો, જેથી કામ ના મુદ્દાઓ પર તમે ઘણા જીત, કામ માં ખુશી દાંસલ કરવા માં શફળ થશો. આ સમય તમારા ભાષણ આપવાની ક્ષમતા પણ વધુ પ્રભાવશાલી રહેવા વાળી છે, જે નિશ્ચિત રૂપે તમારા પક્ષ માં કામ કરશે.\nકુંભ રાશિ ના તે જાતકો જેઓ વ્યવસાયના ક્ષેત્ર સાથે સંકળાયેલા છે, તેઓને આ સમયગાળા દરમિયાન કોઈ ડર કે ડર લાગશે નહીં. પરિણામે, આ સમય દરમિયાન તમે કોઈ પણ કાર્ય ખૂબ ઉત્સાહ અને ઉત્સાહથી કરશો, જે તમને આ પ્રક્રિયામાં નફો અને સફળતા પ્રાપ્ત કરવામાં મદદ કરશે.\nજો વ્યક્તિગત દૃષ્ટિએ વાત કરો તો, જો તમે પરણિત છો, તો તમને આ સમય દરમિયાન તમારા જીવનસાથીનો સંપૂર્ણ સહયોગ મળશે. આ સિવાય જો તમે સિંગલ હોવ તો, આ ગોચર દરમિયાન તમે તમારા મિત્ર અથવા સોશિયલ મીડિયાની મદદથી કોઈ વિશેષ વ્યક્તિ શોધી શકો છો.\nઆ સાથે કુંભ રાશિ ના તે છાત્રો જેઓ પરફોર્મિંગ આર્ટ્સ, મીડિયા, જર્નાલિઝમ, રમતગમત અને અન્ય સર્જનાત્મક ક્ષેત્રમાં સામેલ છે, તેઓને સૂર્યના આ વર્તમાન ચક્ર દરમિયાન તેમની કુશળતા દર્શાવવા માટે યોગ્ય પ્લેટફોર્મ મળે તેવી સંભાવના છે.\nઉપાય- જરૂરિયાતો ને આવશ્યક વસ્તુઓ નું દાન કરો.\nસૂર્ય ના આ ગોચર મીન રાશિ ના જાતકો ના બીજા ઘર માં થવા વાળું છે, જ્યાં સૂર્ય તેમની ઉચ્ચ સ્થિતિ માં સ્થિત થશે.આવી સ્થિતિ માં આ ગોચર તેમના માટે મિશ્રિત પરિણામ વાળા સાબિત થશે.\nસૂર્ય મીન રાશિ ના જાતકો માટે છઠ્ઠે ભાવ ને નિયંત્રિત કરે છે અને આ દરમિયાન તેના બીજા ઘર માં મૌજૂદ થશે, જે દર્શાવે છે કે કોર્ટ ના બાબતો અથવા કાનૂની કાર્યવાહી ના માધ્યમ થી તમને ધન અથવા કોઈ જુદા લાભ મળવાની કેટલીક સંભાવના છે.\nજો તમને ક્યાંક નિવેશ વગેરે કર્યું છે તો આ ગોચર સમય દરમિયાન તમને ત્યાં થી પણ કેટલાક લાભ મળી શકે છે. કોઈપણ જલ્દબાજી કરવા થી બચો એને કોઈપણ ફેસલા લેવા પહેલા વિશેષજ્ઞો થી સલાહ લો.\nવ્યક્તિગત રૂપે વાત કરીએ તો આ સમય તમારા શબ્દો ને અને વાત કરવાના તરીકો માં ધ્યાન આપો, કેમ કે કઠોર અને તીખો શબ્દ તમારા ઘર ના વાતાવરણ ને બગાડી શકે છે. વૈવાહિત જાતકો માટે તેમના જીવનસાથી ના સ્વાસ્થ્ય તેના માટે ચિંતા અને પરેશાની નો કારણ બની શકે છે.\nપ્રતિયોગી પરીક્ષા ની તૈયારી કરી રહ્યા છાત્રો ને આ સમય દરમિયાન આશ્ચર્યજનક સફળતા મળવાની સંભાવના છે.\nઉપાય- સૂર્યોદય સમય દરરોજ “રામ રક્ષા સ્ત્રોતનો” પાઠ કરો કારણ કે સૂર્ય ભગવાન વિષ્ણુના આ અવતાર થી સંકળાયેલા છે.\nબધા જ્યોતિષીય ઉકેલો માટે ક્લિક કરો : એસ્ટ્રોસેજ ઓનલાઇન શોપિંગ સ્ટોર\nઅમે આશા છે કે સૂર્ય ના મેષ માં આ ગોચર થી સંબંધિત અમારા લેખ તમારા માટે મદદગાર થશે અને આમાં આપેલી જાણકારી તમને પસંદ આવી હશે. એસ્ટ્રોસેજ માં ભાગ લેવા માટે તમારો આભાર.


મગરને માંસ ખવડાવવું આ વ્યક્તિને પડ્યું ભારે, કીચડમાં પગ ફસાઈ ગયો અને મગરે કર્યો હુમલો, જુઓ રૂંવાડા ઉભા કરી દેનારો વીડિયો\nPosted on 4:47 pm February 10, 2022 Author Niraj PatelComments Off on મગરને માંસ ખવડાવવું આ વ્યક્તિને પડ્યું ભારે, કીચડમાં પગ ફસાઈ ગયો અને મગરે કર્યો હુમલો, જુઓ રૂંવાડા ઉભા કરી દેનારો વીડિયો\nકેટલીકવાર લોકો તમને ખૂબ જ સ્માર્ટ બનાવવાનો પ્રયાસ કરે છે. તેઓને લાગે છે કે તેઓ જે કરે છે તે બીજું કોઈ કરી શકશે નહીં. આ જ કારણ છે કે પ્રાચીન કાળના લોકોમાં એક પ્રસિદ્ધ કહેવત છે કે ‘પાણીમાં રહીને મગર સાથે દુશ્મની ના કરાય’. આ કહેવત આ વાયરલ વીડિયો પર સારી રીતે બંધબેસે છે.\nકારણ કે આ વીડિયોમાં એક માણસ મગર સાથે ઝપાઝપી કરતો જોવા મળ્યો હતો. મગર ભલે પાણીમાં ચુપચાપ બેઠો હોય, પરંતુ શિકાર કરતી વખતે તેના માટે માત્ર એક ક્ષણ જ પુરતી હોય છે. જો સાવધાની ન રાખવામાં આવે તો મગરનો શિકાર બનતા વાર નથી લાગતી. સોશિયલ મીડિયા પર વાયરલ થયેલા આ વીડિયોમાં જોઈ શકાય છે કે નદીના કિનારે એક વિશાળ મગર બેઠો છે. એક માણસ તેને માંસનો ટુકડો ખવડાવવા આગળ આવે છે.\nઆ વ્યક્તિએ હાથમાં માંસનો નાનો ટુકડો લીધો છે. મગરની નજીક જતાં જ તેણે જોરદાર હુમલો કર્યો. સદનસીબે મગરના જડબામાં માણસનો પગ આવ્યો ન હતો. નહિંતર, તે માંસના ટુકડાને બદલે તેના પગ પાનમ ચાવી જતો. આ વાયરલ વીડિયો જોયા પછી તમારા શ્વાસ ચોક્કસ થંભી જશે.\nહુમલો કર્યા બાદ પણ મગર અટક્યો નહીં, ફરી એકવાર હુમલો કરવાનો પ્રયાસ કર્યો. જો કે, તે માણસ પીછેહઠ કરે છે અને પરંતુ કીચડના કારણે તે પાછો લપસી પડે છે. વાયરલ થયેલા આ વીડિયોને જોઈને બધા ચોંકી ગયા છે. જો તે વ્યક્તિએ નાની ભૂલ કરી હોત તો તેણે પોતાનો જીવ ગુમાવ્યો હોત. લોકો આ વીડિયોની અંદર ઘણી બધી કોમેન્ટ કરી રહ્યા છે અને આવા ખતરા ભર્યા કામ ના કરવા માટે પણ સલાહ આપી રહ્યા છે.


સૈફની બહેન સબા અલી ખાને શેર કરી કરીનાના લાડલાની તસવીર, તસવીરો જોઇ ચાહકો મૂંઝવણમાં કે જેહ છે કે તૈમુર... - Chel Chabilo Gujrati\nફાઈએ શેર કરી સૈફ-કરીનાના લાડલાની તસવીર, તૈમુર કે જહાંગીર ? 100 % તમે નહિ ઓળખી શકો\nબોલિવુડના સ્ટાર કપલ સૈફ અલી ખાન અને કરીના કપૂર ખાનના બંને લાડલાઓ તૈમુર અલી ખાન અને જેહ અલી ખાન જન્મથી જ સ્ટાર છે. બંનેની એક એક તસવીરો સોશિયલ મીડિયા પર ઘણી વાયરલ થતી રહે છે. કરીના કપૂરના દીકરાઓ તેમની ક્યુટનેસને કારણે સોશિયલ મીડિયા પર ઘણા ચર્ચામાં રહે છે. કરીના સિવાય સૈફની બહેન સબા અલી ખાન પટૌડી અને સોહા અલી ખાન કરીના-સૈફના નાના લાડલાઓની તસવીરો શેર કરતી રહે છે.\nહાલમાં જ સૈફ અલી ખાનની બહેન અને કરીના કપૂરની નણંદ સબા અલી ખાન પટૌડીએ ઇન્સ્ટાગ્રામ પર સૈફ કરીનાના લાડલાની ખૂબ જ ક્યુટ તસવીરો શેર કરી છે. આ તસવીરો જોયા બાદ ચાહકો પણ કંફ્યુઝ થઇ રહ્યા છે કે આ તસવીરોમાં જેહ છે કે તૈમુર.. તો તમને જણાવી દઇએ કે, આ બે તસવીરોમાં તૈમુર જોવા મળી રહ્યો છે. એક તસવીરમાં તૈમુર રેડ કલરના ઝૂલા પર ઝૂલતો જોવા મળી રહ્યો છે.\nઆ તસવીરમાં તે ખૂબ જ ક્યુટ લાગી રહ્યો છે અને તેની સ્માઇલ અને ક્યુટનેસ પર તો ચાહકો દિલ હારી બેેઠા છે. આ ઉપરાંત બીજી એક તસવીરમાં તે બ્લૂ અને રેડ કલરના કોમ્બિનેશનના ઝૂલામાં જોવા મળી રહ્યો છે, જેમાં આગળ સપોર્ટ આપેલો છે, જેને કારણે નાના છોકરા પડી ન જાય. આ તસવીરમાં તૈમુરની માસૂમિયત જોવાલાયક છે.\nસબા પટૌડી ઘણીવાર ફેન્સ સાથે આખા પરિવારની ખાસ તસવીરો શેર કરતી રહે છે. તે સોહા અલી ખાન અને કુણાલ ખેમુની દીકરી ઇનાયાની તેમજ સારા અને ઇબ્રાહિમ સાથેની તસવીરો પણ સોશિયલ મીડિયા એકાઉન્ટ પર શેર કરતી રહે છે. થોડા દિવસો પહેલા સબા પટૌડીએ બેબી જેહ સાથેની તસવીર ઈન્સ્ટાગ્રામ પર શેર કરી હતી.\nઉલ્લેખનીય છે કે, હાલમાં જ સૈફ-કરિના કપૂર બંને લાડલાઓ જહાંગીર-તૈમૂર સાથે ક્રિસમસ લંચ પર પહોંચ્યા હતા. હાલમાં જ કરીના કપૂર કોરોનાથી ઠીક થઇ છે અને તે બાદ તેની આ પહેલી લંચ પાર્ટી હતી. જેમાં કરીના-સૈફ તેમના બંને લાડલાઓ સાથે જોવા મળ્યા હતા.\nસૈફ અલી ખાનની બહેન સબા અલી ખાન લાઇમલાઇટથી દૂર રહે છે. પરંતુ તે સોશિયલ મીડિયા પર ઘણી એક્ટિવ રહે છે. સબા તેના પરિવારના સભ્યો સાથે ઘણીવાર તસવીરો શેર કરતી રહે છે. તે તેમના ભાઇના બાળકોને ઘણો જ પ્રેમ કરે છે. સબા અલી ખાનના પોસ્ટની વાત કરીએ તો, તે અવાર નવાર સોશિયલ મીડિયા પર સૈફ અને સોહા અલી ખાનના બાળકો સાથે તસવીર શેર કરી તેમના પ્રત્યે પ્રેમ જતાવતી રહે છે.


rajgaro moraiya are the super food of shravan | રાજગરો, કુટીનો દારો અને મોરૈયો છે શ્રાવણનું સુપરફૂડ - lifestyle\nPublished: 31st July, 2020 22:53 IST | Varsha Chitalia | Mumbai\nએકટાણા કે ઉપવાસ દરમ્યાન ફરાળ તરીકે મુખ્યત્વે આ ત્રણ ધાન્ય ખવાય છે. આ ફરાળી ચીજોના ફાયદા જાણશો તો સમજાઈ જશે કે શ્રાવણ અને ચાતુર્માસમાં આરોગ્યની કાળજી રાખવા શા માટે આ ધાન્યો ખાવાની સલાહ આપવામાં આવી છે.\nરાજગરો લોહીમાં શુગરનું લેવલ વધવા દેતો નથી તેથી ડાયાબિટીઝના દરદીઓ માટે શ્રેષ્ઠ ધાન્ય છે.\nશ્રાવણ મહિનો અને ચાતુર્માસ શરૂ થઈ ગયા છે. અનેક લોકો અત્યારે ઉપવાસ કરતા હશે. આપણે ત્યાં શ્રાવણ માસમાં ઉપવાસ કરવાનાં મુખ્ય બે જ કારણો હોય છે, ધાર્મિક શ્રદ્ધા અને વજન ઘટાડવું. એમાંય આખું વર્ષ જન્ક ફૂડ ને આચરકૂચર ખાવાની ટેવ ધરાવતા લોકો વજન ઘટાડવાના આશયથી ઉપવાસ કરતા હોય ત્યારે ફરાળી વાનગીઓનું વ્યવસ્થિત લિસ્ટ બનાવવું અગત્યનું છે જેથી શરીરને જરૂરી ઊર્જા મળી રહે. ઉપવાસમાં ખાઈ શકાય એવી સામગ્રીનું લિસ્ટ બહુ લાંબું થતું જાય તો એના ફાયદા ઘટી જાય. વૈજ્ઞાનિક દૃષ્ટિકોણથી જોઈએ તો શ્રાવણ મહિનો શરીરને રીચાર્જ અને રિજુવિનેટ કરવા માટે છે. ફરાળમાં ઉપયોગમાં લેવાતા રાજગરો, સામો (મોરૈયો) અને કુટીનો દારો ખાવાનાં વૈજ્ઞાનિક કારણો છે. શ્રાવણ માસમાં આરોગવામાં આવતાં આ ત્રણેય અનાજના અઢળક ફાયદા વિશે જુહુનાં ડાયટિશ્યન યોગિતા ગોરડિયા શું કહે છે એ સમજી લો.\nવરસાદમાં મલેરિયા, ડેન્ગી, ન્યુમોનિયા, ટાઇફૉઇડ, ડાયેરિયા જેવી બીમારીઓ માથું ઊંચકે છે. દૂષિત પાણીના લીધે વારંવાર માંદા પડી જવાય છે. અસ્થમા અને ફેફસાં સંબંધિત રોગના દરદીઓએ આ સીઝનમાં આરોગ્યની ખાસ કાળજી રાખવી પડે છે. તેમને કફ-શરદી અને થ્રોટ ઇન્ફેક્શન થવાની શક્યતા વધી જાય છે. બહારના હવામાનના કારણે પાચનક્રિયા મંદ પડી જવાથી ઍસિડિટી, ગૅસ, કબજિયાતની તકલીફ ઊભી થાય ત્યારે ઘઉં, ચોખા, જુવાર, અડદની દાળ જેવાં પચવામાં ભારે અનાજનો ઉપયોગ સાવ ઓછો કરી નાખવો જોઈએ. મૉન્સૂન અને શ્રાવણ માસ સાથે આવે છે એની પાછળ કોઈ સંકેત છે. સામાન્ય રીતે આપણે એવું માનીએ છીએ કે રાજગરો, મોરૈયો અને કુટીનો દારો માત્ર ફરાળી સામગ્રી છે, જેમનો ઉપવાસ હોય એ લોકો ખાય. ફરાળના દૃષ્ટિકોણથી નહીં પરંતુ વરસાદની ઋતુમાં ઓવરઑલ હેલ્થ કૅર માટે ખાવાની સલાહ આપવામાં આવે છે. આ ત્રણેય અનાજ સહેલાઈથી પચી જાય છે. ઉપવાસનો અર્થ થાય છે શરીરને ડિટૉક્સિફાઇ કરવું. પોષક તત્ત્વોથી ભરપૂર ફરાળમાં વપરાતાં અનાજ શરીરમાંથી ઝેરીલાં તત્ત્વો બહાર ફેંકવામાં ઉપયોગી છે. એનાથી શરીરને એનર્જી મળે છે. હાઈ પ્રોટીન ધરાવતા રાજગરો, કુટીનો દારો અને મોરૈયાની તમારા શરીર પર સકારાત્મક અસર પડે છે. ઍસિડિટી અને ગૅસની સમસ્યાથી છુટકારો થતાં શરીર હળવુંફૂલ થઈ જાય છે. શરીરનાં અંગોને આરામ આપવા તેમ જ મેટાબોલિઝમને રીસેટ કરવા ચોમાસામાં ફરાળી વ્યંજનો ખાવાની સલાહ છે.\nરાજગરો, કુટીનો દારો અને મૌરૈયો ત્રણેય સિરિયલ્સ હોવાથી ગુણધર્મો લગભગ સરખા જ છે. એમાં વિપુલ પ્રમાણમાં ફાઇબર, કૅલરી, પ્રોટીન, વિટામિન્સ અને મિનરલ્સ છે. સો ગ્રામ અનાજમાં અંદાજે ૨૫૦થી ૩૦૦ કૅલરી પ્રાપ્ત થાય છે. પ્રોટીનની માત્રા ૨.૫થી ૨.૭ની વચ્ચે હોય છે. ફરાળમાં વપરાતાં ત્રણેય ધાન્ય ખાવાના ઘણાબધા હેલ્થ બેનિફિટ્સ છે. જોકે કુટીનો દારો સર્વશ્રેષ્ઠ છે. આયર્નનો મુખ્ય સ્રોત ધરાવતા કુટીના દારાને તમે શ્રાવણનું સુપર ફૂડ કહી શકો. આ ધાન્ય ધમનીમાં થતા ચરબીના થરને અટકાવવામાં મદદ કરે છે. નિયિમિતપણે એનો ઉપયોગ કરવાથી વજન નિયંત્રણમાં રહે છે. કુટીનો દારો ખાવાથી હૃદય મજૂબત બને છે.\nરાજગરો નામ પ્રમાણે ગુણો ધરાવે છે. રાજ એટલે રાજા અને ગરો એટલે ગ્રેઇન. બધા લોટમાં એનું સ્થાન રાજા જેવું છે. પચવામાં હળવો હોવાથી દરેક ઉંમરની વ્યક્તિ અને કોઈ પણ રોગના દરદી ખાઈ શકે છે. રાજગરો લોહીમાં શુગરનું લેવલ વધવા દેતો નથી તેથી ડાયાબિટીઝના દરદીઓ માટે શ્રેષ્ઠ ધાન્ય છે. એમાં આયર્નની માત્રા ઘણી વધારે હોવાથી સ્ટૅમિના વધે છે. ચોમાસાની મોસમ અને વર્તમાન વાતાવરણમાં રોગ સામે લડવા રાજગરો ખાસ ખાવો જોઈએ. ઍન્ટિઑક્સિડન્ટનો ગુણધર્મ ધરાવતા રાજગરામાંથી પ્રોટીન, વિટામિન, ફૉસ્ફરસ, પોટૅશિયમ વગેરે પૂરતા પ્રમાણમાં મળી રહે છે. ફરાળમાં સૌથી વધુ ખવાતો મોરૈયો એક પ્રકારના ચોખા છે. વિદેશમાં એને બિલ્યન ડૉલર ગ્રાસ કહે છે. ઘાસને ખોદતાં જે દાણા નીકળે છે એને આપણે ખાઈએ છીએ. સોલ્યુબલ અને ઇનસોલ્યુબલ બન્ને પ્રકારના ફાઇબરનો મુખ્ય સ્રોત ધરાવતો મોરૈયો શરીરમાં રક્ત પરિભ્રમણમાં સહાયકની ભૂમિકા ભજવે છે. ઉપરોક્ત ત્રણેય ધાન્ય ગ્લુટન-ફ્રી હોવાથી ડાયાબિટીઝ અને બ્લડ-પ્રેશરના દરદીઓ પણ ખાઈ શકે છે.\nશૉર્ટ ટર્મ ફાસ્ટિંગમાં આરોગવામાં આવતી ફરાળી વાનગીઓ તમારા શરીરમાં ફૅટી ટિશ્યુને તોડવામાં સહાય કરે છે તેમ જ મેટાબોલિઝમ સુધારે છે એવાં કેટલાંક રિસર્ચ સામે આવ્યાં છે. અઠવાડિયે બે વાર રાજગરાના લોટમાં ઘી-દેશી ગોળ નાખીને બનાવેલો શીરો ખાવાથી શરીર સુડોળ બને છે એવો ઉલ્લેખ છે. જોકે ઉપવાસ માટેનો શીરો બનાવવામાં ગોળનો ઉપયોગ થતો નથી. એવી જ રીતે મોરૈયો અને કુટીના દારામાંથી જુદાં-જુદાં સ્વાદિષ્ટ વ્યંજનો બનાવવામાં આવે છે. ખાવાના શોખીનો માટે ફરાળી ઢોસા, પાણીપૂરી, ફ્રૅન્કી, પૅનકેક જેવી અઢળક વાનગીઓનો રસથાળ હોય ત્યારે ઉપવાસ કરવાનું મન થઈ આવે. ઉપવાસમાં અનેક લોકો જલસો કરતા હોય એ રીતે તળેલી વાનગીઓ ઝાપટતા જોવા મળે છે. સરવાળે વજન ઘટવાની જગ્યાએ વધી જાય છે અને પેટ પણ બગડે છે.\nઉપવાસ શરીરના સ્નાયુઓ અને પાચનતંત્રને આરામ આપવા માટે કરવામાં આવે છે, એની પાસેથી વધુ કામ લેવા માટે નહીં. ઉપવાસ કરવાના આરોગ્યવિષયક ફાયદા થાય તો જ કરવા જોઈએ. ધાન્યમાંથી બનતી ફરાળી વાનગીઓ અને અને આરોગવાની સાચી પદ્ધતિ વિશે વાત કરતાં યોગિતા ગોરડિયા કહે છે, ‘ફરાળી વાનગીઓને જીભના ચટાકા માટે નહીં પણ આરોગ્ય માટે ખાવી જોઈએ. પોષક તત્ત્વોથી ભરપૂર રાજગરાના લોટમાંથી થેપલાં કે પરાઠાં બનાવીને ખાઈ શકાય છે. રાજગરાના લોટમાંથી તળેલી પૂરી ખાશો તો હેવી થઈ જશે. એમાંથી થેપલાં કે પરાઠાં બનાવીને ખાવાં જોઈએ. ખમણેલી દૂધી સાથે લોટ બાંધવાથી પાણી ઍડ કરવાની જરૂર પડતી નથી. દૂધી અને રાજગરાના કૉમ્બિનેશનથી ટેક્સ્ચર સરસ આવે છે અને સ્વાદિષ્ટ પણ લાગે છે. થેપલાં સાથે દહીં, કાકડીનું રાઈતું કે શ્રીખંડ ખાઈ શકાય. રાજગરાના લોટમાં દહીં ઉમેરી કઢી બનાવી શકાય. આ કઢીને મોરૈયા સાથે ખાવામાં આવે છે.’\nકુટીનો દારો આખો જ ખાવો જોઈએ. ખાવાના શોખીનો એને બારીક લોટ જેવો દળી નાખે છે. પછી એમાંથી ખીરું તૈયાર કરી ઢોસા કે પૂડલા બનાવીને ખાય છે, જે ખોટી રીત છે. આમ કરવાથી એના ટેક્સ્ચર અને ટેસ્ટમાં ફરક પડી જાય છે. કુટીના દારામાંથી બનાવેલાં ઢોકળાં કમ્પ્લીટ મીલ છે. ઢોકળાં ઉતારતી વખતે એમાં મીઠું ઉપરાંત આદું-મરચાં વાટીને નાખવાથી મજેદાર લાગે છે. કુટીના દારામાં નાના-નાના સ્ટોન હોવાથી વાપરતાં પહેલાં સરખી રીતે સાફ કરી લેવો. ઢોકળાં અથવા ખીચડી બનાવતાં પહેલાં એને દહીંમાં પલાળી રાખવો. ઉપવાસમાં સામો અથવા મોરૈયો સ્વાદિષ્ટ લાગે છે. મોરૈયામાં પણ કાંકરા આવતા હોવાથી સાફ કરી લેવો. આ ધાન્ય રાઇસનું બેસ્ટ રિપ્લેસમેન્ટ છે. જેમને રોજ જમવામાં ભાત ખાવાની ટેવ હોય એ લોકો મોરૈયામાંથી બનાવેલો રાઇસ અથવા કુટીના દારામાંથી બનાવેલી ખીચડી અને દહીં ખાય તો સંતોષ થાય છે. ફરાળી વાનગી સાથે દહીં ખાવાનું માહાત્મ્ય છે એનાં પણ વૈજ્ઞાનિક કારણો છે. ઉપવાસ અને વરસાદમાં પ્રો-બાયોટિક ફૂડ પર ફોકસ રાખવું જોઈએ. દહીં શ્રેષ્ઠ વિકલ્પ છે. ડાયેરિયા થાય તો આપણે દૂધ નથી પીતા, પણ દહીં ખાઈએ છીએ. દહીંમાંથી એમિનો ઍસિડ વિપુલ પ્રમાણમાં મળે છે. રોગો સામે લડવાની શક્તિ પ્રદાન કરે છે. એટલે જ મોટા ભાગની ફરાળી વાનગીઓમાં દહીં વાપરવા પર ભાર મૂકવામાં આવે છે. દહીંને રૂમ ટેમ્પરેચર પર લાવી અથવા ગરમ કરીને ખાવાથી ફાયદો થાય છે. દહીં ઉપરાંત તમામ વાનગીને રાંધતી વખતે આદું-મરચાં અને લીંબુનો ઉપયોગ કરી શકાય. આદું-મરચાં વાનગીનો સ્વાદ વધારે છે તેમ જ આરોગ્ય માટે પણ ગુણકારી છે.\nકુટીનો દારો, રાજગરો અને મોરૈયો એવાં ધાન્યો છે જેને શ્રાવણ માસ પૂરતું જ નહીં, બારેમાસ ખાવાં જોઈએ. ગ્લુટન-ફ્રી ડાયટ ફૉલો કરવાવાળા માટે બેસ્ટ ઑપ્શન છે. ખાસ કરીને ચોમાસાના ચાર મહિના (ચાતુર્માસમાં) એનો વપરાશ વધારી દેવાથી શરીરનો કાયાકલ્પ થઈ જાય છે. ઉપવાસમાં ખવાતી સામગ્રીઓની સાચી પસંદગી અને એને વાપરવાની રીતને સમજી રસોઈનું આયોજન કરવામાં આવે તો ફરાળી વાનગીઓ ખાવાના ફાયદા જ ફાયદા છે.